Työaikalakiin jäi edelleen kehitettävää - YTY\nTyöaikalakiin jäi edelleen kehitettävää\n14.03.2019 | Ajankohtaista, Blogit\nUuden työaikalain soveltamisala jäi osin tulkinnanvaraiseksi. Kun lakia aletaan viedä käytäntöön työpaikoilla, tulee valvoa sitä, että ytyläiset ovat työaikalain soveltamisen piirissä.\nEduskunta antoi viimeisen siunauksensa uudistetulle työaikalaille täysistunnossaan 13. maaliskuuta. Lain on tarkoitus tulla voimaan 1.1.2020. Työaikalain päivittäminen vastaamaan paremmin tämän päivän työelämää on tervetullut uudistus, mutta lakiin jäi edelleen kehitettävää.\nTyöajalla on merkitystä kaikessa työssä, myös ytyläisten asiantuntijoiden ja esimiesten työssä. Meillä kaikilla on käytössämme vuorokaudessa määrätty määrä tunteja ja työn lisäksi pitäisi ehtiä myös muuta, kuten olla yhdessä läheisten kanssa ja vaikkapa harrastaa. Työaika on suorassa yhteydessä hyvinvointiin. Silti valitettavasti juuri työaikalakia rikotaan työelämässä paljon. Myös YTYn jäsenistä yli 70 % kertoo tekevänsä töitä yli sovitun työajan.\nUudistetussa työaikalaissa on YTYn ja Akavan tavoitteiden mukaisesti otettu huomioon se, että työtä tehdään nykyään esimerkiksi kotona, ja nyt myös kiinteän työpaikan ulkopuolella tehty työ tunnistetaan tehdyiksi työtunneiksi. Tämä ei kuitenkaan tarkoita sitä, että tehdyn työajan mittaamisesta pitäisi luopua, ainoastaan sitä, että kaikissa paikoissa tehty työ huomioidaan. Kotona tehdyn työn tuntimääriä koskee lähtökohtaisesti sama sääntely kuin toimistolla tehtyä työtä.\nTyösuojelullisista syistä on tärkeää, että työaikalain soveltamisala on mahdollisimman laaja. Ylempien toimihenkilöiden työssä jaksaminen on koetuksella, päivät ovat pitkiä ja työ valuu vapaa-ajalle. YTYn vuoden 2018 jäsentutkimuksessa 58 prosenttia vastanneista kertoi työmäärän olevan jatkuvasti tai ajoittain liian suuri. Onkin muistettava myös uuden lain pääsääntö; lain piiriin kuuluvat lähtökohtaisesti kaikki palkansaajat. Soveltamisalan ulkopuolella ollaan vain laissa erikseen määritellyissä poikkeustapauksissa. Asiantuntija- ja esimiestyön sisältyminen uuteen työaikalakiin on ollut ytyläisessä edunvalvonnassa tärkeä asia.\nLaajasta soveltamisalasta huolimatta työelämä- ja tasa-arvovaliokunnan määrittelyn mukaan lain soveltamisen ulkopuolelle jäävät sellaiset työt, joita tehdään kokonaan muualla kuin kiinteässä työpisteessä tai jos työ on luonteeltaan liikkuvaa tai jossa työntekijän työaika määräytyy valtaosin asiakkaan kanssa sovittujen aikataulujen mukaan. Asiantuntija- ja esimiestyössä on usein näitä piirteitä, joten tästä tulkinnanvaraiseksi jääneestä kirjauksesta on syytä olla huolissaan. Työaikasääntelyn ulkopuolelle jäävään työhön liittyy myös omat erityiskysymyksensä työttömyysturvaan liittyen.\nKun lakia aletaan soveltaa työpaikoilla, on käytännön kehittymistä seurattava tarkasti. Väärinkäytettynä tilanne voi johtaa siihen, että esimerkiksi kiinteän toimipisteen ulkopuolella työskenteleviä asiantuntijoita siirretään työajan ulkopuolelle. Lain voimaantulon jälkeen solmittavissa uusissa työsopimuksissa on katsottava tarkkaan, mitä niissä lukee työajasta. Tässä vaiheessa kannattaa olla matalalla kynnyksellä yhteydessä liittoon. Tärkeä tehtävämme on valvoa, ettei jäseniämme putoa soveltamisalan ulkopuolelle. Työaikalain uudistuksesta sellaista ei saa seurata.


Revisionhallinnan kartoitus ja kehittäminen\nVarpela, Rami (2015)\nLiite 1 - Prosessikaavio.pdf (10.99Kt)\nOpinnäytetyön aiheena oli revisiohallinnan kartoittaminen ja kehittäminen Rolls-Royce Oy Ab:lle. Työn taustalla oli yrityksen halu selkeyttää ja kehittää omaa revisionhallinnanprosessiaan. Työ suoritettiin tutustumalla aiheeseen ammattikirjallisuuden ja yrityksen omien asiantuntijoiden kanssa käytyjen vapaamuotoisten haastatteluiden perusteella. Työn ensisijainen tavoite oli selventää revisionhallinnan prosessia yrityksen sisällä ja tutkia siihen liittyviä ongelmakohtia sekä haasteita. Lisäksi työssä pyrittiin löytämään mahdollisia kehityspisteitä ja keinoja, joiden avulla prosessi voisi toimia nykyistä paremmin.\nTyön teoreettisessa osuudessa käsiteltiin tuotetiedonhallinnan keskeisiä määritelmiä ja tuotteessa tapahtuvien muutosten vaikutuksia tuotetiedonhallinnassa. Lisäksi teoriaosuudessa käsiteltiin tarkemmin revisioita omana käsitteenään. Teoreettinen osuus perustui aiheesta löytyvään ammattikirjallisuuteen kirjoista ja internet-lähteistä.\nTyön empiirinen osio sisälsi prosessikuvauksen laatimisen ja prosessin ongelmakohtien havainnointia sekä kehitysideointia. Prosessi on kuvattu sanallisesti yrityksen revisionhallintalogiikan ja välivaiheiden kautta. Prosessille on laadittu myös prosessikaavio sanallisen kuvauksen tueksi. Empiirinen osio on toteutettu haastattelemalla yrityksen sisältä asiantuntijoita prosessin eri välivaiheista, sekä tutustumalla yrityksen visioihin, strategioihin ja toimintamalleihin pohjautuvaan sisäiseen tietopohjaan. Prosessikaavio luotiin Microsoft Visio – ohjelmaa käyttäen.


CAREER huhtikuuta 06, 2018\nTALENT ACQUISITION MANAGER (IT-ALA)\nEnfo on pohjoismainen, noin 900 asiantuntijan IT-palvelutalo, joka luo dataa hyödyntäviä, innovatiivisia IT-ratkaisuja asiakkaiden liiketoiminnan kehittämiseen, uudistamiseen ja parantamiseen. Käynnistimme tämän vuoden alussa vaikuttavan muutosmatkan ja seuraavan vaiheen kasvutarinan vahvasti yrityskulttuurin kautta johtavan uuden toimitusjohtajamme, Seppo Kuulan luotsaamana. Kuljemme kohti tavoitetta, jossa IT viedään liiketoiminnan ytimeen ja syntyvät ratkaisut ovat enemmän kuin tuotteita ja palveluita. Teemme työpaikkaa, jossa merkityksellistä ovat yhteispeli ja yhdessä aikaan saaminen, empatia ja vastuunkantaminen, eteenpäin katsominen sekä ratkaisuja aikaan saava ammattitaito.\nKäynnistimme tämän vuoden alussa vaikuttavan muutosmatkan ja seuraavan vaiheen kasvutarinan vahvasti yrityskulttuurin kautta johtavan uuden toimitusjohtajamme, Seppo Kuulan luotsaamana. Kuljemme kohti tavoitetta, jossa IT viedään liiketoiminnan ytimeen ja syntyvät ratkaisut ovat enemmän kuin tuotteita ja palveluita. Teemme työpaikkaa, jossa merkityksellistä ovat yhteispeli ja yhdessä aikaan saaminen, empatia ja vastuunkantaminen, eteenpäin katsominen sekä ratkaisuja aikaan saava ammattitaito.\nTässä yhteydessä lähdimme rakentamaan Enfoon myös modernia rekrytointitiimiä, joka kykenee löytämään Enfon kasvu- ja rekrytointitavoitteisiin sopivat osaajat.\nPalkkaamme nyt vakituiseen työsuhteeseen Suomen rekrytoinneista vastaavaan tiimiin kokeneen IT-alan Talent Acquisition Managerin Timon työpariksi.\nTavoitteenamme on rakentaa tämän vuoden aikana vahva perusta liiketoiminnan kasvutarpeita tehokkaasti tukeville inbound rekrytoinnin -operaatioille.\nSuomen rekrytiimille on annettu tavoitteeksi rekrytoida kehitystyön rinnalla tämän vuoden loppuun mennessä noin 80 uutta IT-alan osaajaa. Tässä tehtävässä onnistuminen edellyttää rekrytiimiltä sekä tehokasta (tiimin ja esimiesten hoitamien) rekrytointiprosessien johtamista ja läpivientiä, proaktiivista suorahakua ja hyvien hakijakokemusten tarjoamista. Työnkuvaan tulee kuulumaan myös Enfo-tietoisuutta ja Enfon vetovoimaa relevanteissa kohderyhmissä kasvattava HR-markkinointi. Rekryoperaatioiden kehitystyössä ja rekrytointitiimin coachaamisessa meitä tukee tämän vuoden ulkopuolinen asiantuntija.\nMIKSI ENFO VOISI OLLA SEURAAVA URA-ASKELEESI\nOlet tehnyt IT-rekrytointeja ja suorahakua muutaman vuoden, ja olet huomannut kaipaavasi nykyiseen rekrytointirooliisi lisää syvyyttä ja monipuolisuutta. Näkisit itsesi mieluusti tehtävässä, jossa pääset rekrytoinnin rinnalla kehittämään ja oppimaan modernin rekrytoinnin toimintamalleja. Pidät hakijakokemusta suuressa arvossa ja siksi ulottaisit rooliasi seuraavassa tehtävässäsi mielellään myös hakijapolun kehittämiseen ja HR-markkinointiin.\nToimit nyt ehkä IT-alan rekrykonsulttina tai vaihtoehtoisesti haluat nostattaa nykyisen in house -rekryroolisi vaatimustasoa toimenkuvaasi laajentamalla.\nEnfo on uudesta vaiheestaan johtuen täynnä mahdollisuuksia muutoksesta, kehittämisestä ja kehittymisestä innostuville, rohkeille ja itsenäisesti toimeen tarttuville tekijöille, jotka syttyvät tavoitteiden saavuttamisesta.\nKokeneena IT-alan rekrytoijana tiedät, että kysyttyjen alan osaajien rekrytointi poikkeaa melkein minkä tahansa muun alan rekrytoinneista. Sinun on ymmärrettävä IT-osaajien sielunelämää ja kyettävä puhumaan heidän kanssaan samaa kieltä. Tiedät myös, että kilpailu heistä on erittäin kovaa, joten ripeys, hyvät hakijakokemukset ja pipelinen rakentaminen henkilökohtaisiin suhteisiin panostamalla kuuluvat jo nyt työskentelytyyliisi.\nEnsimmäisen kuukauden aikana lähdet aktiivisesti rakentamaan suhteita muuhun rekrytiimiin ja rekrytoivien esimiesten suuntaan. Selvität minkälaista "tuotetta" olet työpaikkana myymässä ja keitä kohdeyleisöösi kuuluu. Tartut rekrytointitarpeiden edistämiseen ja keräät samalla myös ideoita ja ajatuksia sekä HR-markkinointiin että rekrytointiprosessin kehittämiseen.\nAlkusyksystä tartut toimeen ja jalkautat omaa esimerkkiä näyttäen suorahaun käytännöt Suomen rekrytiimiin ja asiasta kiinnostuneille rekrytoiville esimiehille. Kannat yhteisvastuuta rekrykollegoidesi kanssa rekrytavoitteiden saavuttamisesta ja laadusta, ja alat tuomaan omaa kontribuutiotasi työnantajakuvamarkkinointiin.\nVuoden loppuun mennessä olet yhdessä rekrytiimin kanssa varmistanut rekrytavoitteiden saavuttamisen ja olemme yhdessä saaneet valettua modernin rekrytoinnin perustan Enfoon. Vuosi päättyy seuraavan vuoden rekrytointitarpeiden määrittämiseen ja HR-markkinointisuunnitelmien laatimiseen. Sen jälkeen voimmekin juhlistaa mieleenpainuvan tehovuoden päättymistä!\nIdeaali ehdokas on..\n• marinoitu nimenomaan IT-alan rekrytoinneissa ja alan osaajien suorakontaktoinnissa\n• tottunut viemään rekryprosesseja maaliin saakka\n• omaa kokemukseen perustuvia mielipiteitä ja näkemyksiä siitä, miten IT-alan rekrytointeja kannattaa tuloksekkaasti toteuttaa\n• Ilmaisee itseään ja asiaansa sujuvasti sekä suullisesti että kirjallisesti ja vieläpä suomeksi ja englanniksi\nHänellä on myös..\n• aktiivinen, moderni ote verkon ja sosiaalisen median hyödyntämiseen ja paljon innostusta HR-markkinointitaitojen kehittämiseen ja hyödyntämiseen\n• kyky johtaa itsenäisesti omaa työtä ja tavoitteiden saavuttamista - kuitenkin yhteistyössä kollegoiden kanssa.\n• jonkin laadukkaan työpersoonallisuuden arviointimenetelmän sertifikaatti ja käyttökokemus.\nOtamme PDF-muodossa olevan hakemuksesi vastaan rekrytointijärjestelmäämme viimeistään 2.4.2018 allaolevan linkin kautta:\nMeitä ilahduttaisi kuulla hakemuksessasi, mikä sinua innostaa tässä tehtävässä eniten. Varmistathan myös, että hakemuksestasi löytyy palkkatoiveesi.\nLisätietoja tehtävästä sinulle antaa mielellään sähköpostitse (tai sähköpostitse sovittuna aikana puhelimitse) rekryoperaatioiden kehittämisestä vastaava ulkopuolinen asiantuntijamme, Eminen Susanna Rantanen osoitteessa susanna(at)emine.fi.\nEnfoon voit tutustua tarkemmin osoitteessa www.enfo.fi ja www.enfogroup.com


Vetelin ja Halsuan pitää nyt käyttää tilaisuutta hyväksi, liittyä yhtehen ja jättää Kaustinen yksin, makselemaan tuota pirun monumenttiansa. Kyllä Vet...\nKaustisen väkiluku on 4190. Vähäksi käy väki ennenkuin loppuu....\nKuntavaalien tärkein asia on Keliber\nKuntavaalien tärkein asia on kaivos, joka tuhoaa Kaustisen luonnon. Onko yksikään puolue tai ehdokas ottanut asiaan selvää kantaa? Jos jollekin on epä...\nPirttikosken voimalaitospadon purku\nNyt on kyllä niin hieno mahdollisuus, mihin kannattaisi alueella tarttua. Valtion maksaa puolet hinnasta, täähän on ns. once in the lifetime-juttu. Pu...\nKetkä ajoivat asioita siihen jamaan että toiminta loppui?...\nPeltokangas, ei jatkoon.\nHeti alkuun sanon, että edustan perussuomalaista aatetta, mutta en todellakaan sen nykymuodossaan. Kulpakko olisi ollut oikea henkilö eduskuntaan Pel...\nKaustisella ollaan kovaa kyytiä aloittamassa litiumin louhinta avolouhoksessa. Vähän ihmetyttää avolouhoksen koko. 100 metriä syvä ja vain jalkapallok...\nKauan sitä piti odottaa, mutta nyt se on totta, että viulunsoitto jatkuu Kaustisella. Oikein\nUnesko on nyt mukana rahoittamassa perinteistä viulunsoittoa Kaustisella....\nKaustislainen Jami-Petteri Klemola kadonnut\nVuonna 1999 syntynyt poika on kadonnut Kaustiselta kesäkuun puolivälissä, tiedottaa poliisi. Kaustiselta on kadonnut 16.6. vuonna 1999 syntynyt Jami-...\nSiis v: vetoaa päättäjiin turvetuotannon luontoa raiskaavan toiminnan jatkumiseksi. Vedoten venäjän sotatoimiin ukrainassa. Mitä perkeleen helevettiä ...\nKaustisia ei ole olemassakaan\nPaikkakuntaa nimelta Kaustiset ei ole olemassa. Paikkakunta on Kaustinen...Kaustiselle...Kaustisen jne......\nPostikin sen tietää\nTässä ote postin sivuilta: "Postin perusjakelussa paikoitellen viivettä Helsingissä, Vantaalla, Espoossa, Karkkilassa, Keravalla, Turussa ja Kaustisil...\npoliisit kaustinen a kokkola\nmeidän tuulilasi särjettiin omassa pihassa.Moni sano että siihen on ammuttu.Soitettiin poliisille ja ne sano heti että ne ei tule sinne ja ottakaa ite...\nMissä on luvattu mäkiyrittäjä?\nPerussuomalaisten mukaan Puhkion mäelle on ollut tiedossa monta yrittäjää jatkamaan toimintaa. Missä he ovat ja keitä ovat? Jos pykälät estävät yrittä...\nEi meinaa tajuta\nPäättääkö aluevaltuusto myös pensan hinnasta?...\nMarssitaan Maurin puolesta.\nOn todella järkyttävää, että kansanedustaja Mauri Peltokangas on joutunut Kokkolan käräjäoikeuden eteen vastaamaan FB-kirjoituksestaan. Asiahan on v...\nPauanne - TOTUUS!\nNyt joku oikeasti kertoo, miksi Pauannetta pelätään, mistä se on saannut huonon maineensa, mitä siellä on aikoinaan tapahtunut, miksi siellä tuntuu er...\nPakkasaamu eikä rinteellä mitään toimintaa. Miks ei lumitykit ole toiminnassa . Rinnealue täysin hoitamaton ja kapulatkin roikkunu koko kesän vaijerei...


Täsmäsää Bonoua - Foreca.fi\nMaailman sää> Afrikka >Norsunluurannikko >\tBonoua\nPuolipilvistä, illalla heikkoa sadetta.\tKuluvan päivän ylin lämpötila on+31 astetta ja alin +27 astetta.\tVuorokauden sademäärä on yhteensä 0,2 mm.\nAamulla ja illalla melko pilvistä, päivällä ja yöllä sadetta.\tHuomisen päivän ylin lämpötila on +31 astetta ja alin +26 astetta.\tVuorokauden sademäärä on yhteensä 9,3 mm.


Varauksen tekeminen Expand\nEnsin bla bla blaa. Veli kulta, veikkoseni, kaunis kasvinkumppalini! Lähe nyt kanssa laulamahan, saa kera sanelemahan yhtehen yhyttyämme, kahta'alta käytyämme! Ohje täällä\nSitten bla bla blaa. Lyökämme käsi kätehen, sormet sormien lomahan, lauloaksemme hyviä, parahia pannaksemme, kuulla noien kultaisien, tietä mielitehtoisien, nuorisossa nousevassa, kansassa kasuavassa: noita saamia sanoja, virsiä virittämiä vyöltä vanhan Väinämöisen, alta ahjon Ilmarisen, päästä kalvan Kaukomielen, Joukahaisen jousen tiestä, Pohjan peltojen periltä, Kalevalan kankahilta. Ohje täällä\nJa lopuksi bla bla blaa ja sen ohje täällä\nToimipisteet löytyy täältä Expand


Artikkeleita 434 kpl Sivu 7/49\nUutiset helmikuu 14, 2020\nViron reserviupeeriliiton, EROK:in talviseminaari oli Võrussa 31.1 – 2.2.2020. Tapahtumalla on vankka perinne ja tällä kertaa siihen osallistui yhteensä 31\nSuomen Reserviupseeriliitto on ollut yli 20 vuotta liitännäisjäsenenä Naton reserviupseerijärjestössä CIOR:ssa. Liitto on lähettänyt vuosittain nuorista upseereista koostuvan delegaation CIOR:n\nUutiset tammikuu 28, 2020\nSuomen Reserviupseeriliitto järjesti perjantaina 24.1.2020 puheenjohtajien vaihtotilaisuuden Katajanokan Kasinolla Helsingissä. Tilaisuudessa liiton entinen puheenjohtaja Mikko Halkilahti sekä vuoden 2020 alusta\nUutiset tammikuu 11, 2020\nSuomen Reserviupseeriliiton vuoden 2020 liittohallitus piti ensimmäisen kokouksensa lauantaina 11.1.2020 Katajanokan Kasinolla Helsingissä. Paikalla oli seitsemäntoista liittohallituksen jäsentä, liiton puheenjohtajisto\nBlogit joulukuu 23, 2019\nHyvät upseerisiskot ja -veljet, Allekirjoittaneella alkaa kuuden vuoden pesti liiton puheenjohtajana olemaan loppusuoralla. Vuoden vaihteessa puheenjohtajan nuija siirtyy liiton historian\nSuomen Reserviupseeriliitto on myöntänyt vuoden 2019 maanpuolustusteko -tunnustuksen Hälvälän Ampumaurheilukeskukselle, HAUK ry:lle. HAUK on ottanut valtakunnallisestikin tärkeän, Hälvälän ampumarata-alueen reserviammunnat\nUutiset joulukuu 15, 2019\nUutisissa (MT 15.12., YLE 15.12.) on jälleen esille noussut aselupien suuri määrä. Tällä kertaa aselupien määrää Suomessa (noin 1,5 miljoonaa)\nUutiset joulukuu 14, 2019\nHelsingissä 14.12.2019 kokoontunut liittovaltuusto valitsi äänestyksen jälkeen liiton varapuheenjohtajiksi Veli-Matti Kesälahden ja Tuomas Kuusivaaran. Imatralla asuva reservin kapteeni Veli-Matti Kesälahti\nUutiset joulukuu 10, 2019\nReserviupseeriliiton nuorten toimikunta ideoi nuorille reserviupseereille suunnattua toimintaa ja viestintää. Se kokoontuu noin 2-4 kertaa vuodessa, joista yksi kerta on ns.


Kesän lempivaate on siis valkoinen pellavamekko - ja niitä onkin monia. Mekkoja on hankittu sieltä ja täältä, aina kun kohdalle on osunut. Ihmetyksekseni, näitä myydään aika harvoissa paikoissa ja mä käytän joka mekon kuitenkin ihan loppuun asti. Parhaat ostokset on löytyneet nettikaupoista.\nMekosta on moneksi - lököilyyn ja juhlaan.\nKesää venytetään vielä.\nOn luvattu lämmintä syksyä, toivotaan että ennustus toteutuu. Saan vielä hillua mukavien mekkojeni kanssa.\nMikä on sun kesän lempiasu?\nstyle, asut, kesä, mekot, luonnonmateriaalit, vaatteet, lifestyle, pellava\nSadepisaroita niitynkukkasilla • 14/09/2016\nTää asu ei kyllä ole yhtään mua. Bomberia ja mamafarkkuja näkee harvoin mun päällä, varsinkaan yhdessä! Siihen vielä yhdistettynä Timberlandi… Lue lisää\nSadepisaroita niitynkukkasilla • 19/12/2015\nElokuun lopussa tein postauksen vuoden 2013 alkupuoliskon asuista, ja nyt sitä seuraa kyseisen vuoden loput, kuumaakin kuumemmat asut ;) Aiem… Lue lisää\nSadepisaroita niitynkukkasilla • 06/09/2016\nAiemmin ootte kovasti tykänneet postauksista, joihin oon koonnut pieniä kollaaseja useista asuista. Taas on kameran muistikortille kertynyt n… Lue lisää


Mazdan ensiaskel Suomessa\ntiistai 11.04.2006 klo 21:11\nSuomen ensimmäinen Mazda-henkilöauto juhlistaa Mazdan 40-vuotistaivalta Suomessa Vehoniemen automuseossa Kangasalalla.\nMUOTOVALIO Ajan tyylin mukaan yksinkertaista muotoa ja nykypäivän näkökulmasta epämukavaa ergonomiaa.\nKABIINI Kapea, korkea ja tuulialtis, mutta ainutlaatuinen.\nNäyttelyauto Mazda 800 on yksi Suomen neljästä ensimmäisestä Mazdasta ja ainoa jäljellä oleva. Auto on normaalisti esillä Mazda-maahantuojan Inchcape Oy:n tiloissa Kaivokselassa. Nyt Mazda viihtyy syksyyn saakka juhlanäyttelyssään Vehoniemessä.\nEnsimmäiset Mazdat - kaksi Mazda 800 Familia Sedania ja kaksi lähinnä farmarimallista Mazda 800 Estatea - saapuivat Suomeen Carmen-laivalla 2.9.1965. Tiettävästi ne olivat myös Euroopan ensimmäiset varsinaiset Mazda-autot. Autoja käytettiin ja kokeiltiin aluksi Haka-Auton omassa käytössä työsuhde- ja jakeluautoina.\nHintaa Sedaneilla oli 17 700 puntaa ja Estateilla 19 000 puntaa kappaleelta.\nMazdan varsinaisen tuonnin alettua 60-luvulla neljä alkuperäisautoa myytiin ja yhtä lukuunottamatta ne ovat hävinneet. Todennäköisesti nyt näytteillä oleva Mazda 800 on ainoa laatuaan koko Euroopassa.\nHuoltotarkastaja Hans Lindbergillä on muistoja alkuperäisestä Mazdasta.\n- Ollessani Haka-Autossa kesätöissä vuonna 1967 toisen Estaten ohjausvaihde oli lähes putoamaisilllaan, kun sain sen huollettavakseni, muistelee huoltotarkastaja Hans Lindberg Mazdan varhaisvaiheita.\nKuljettaja tuli myöhemmin kiittämään ajo-ominaisuuksien merkittävästä parantumisesta huollossa.\nLindberg muistaa myös auton ominaisuudet.\n– Korkeana ja kapeana autona se oli sivutuuli- ja uraherkkä. Isojen ikkunoiden ansiosta siitä oli hyvä näkyvyys. Parhaimmillaan tämä auto on ollut kaupunkiliikenteessä.\nAinokaisen Mazdan tie tähän päivään kulki sittemmin Jyväskylään, josta Jyväskylän Autotalon omistaja ja mobilisti Olavi Ahonen myi sen laukaalaiselle sähköasentaja\nVuonna 1973 Ahonen osti kuitenkin auton takaisin autotaloon.\nSiellä huoltotarkastaja Hans Lindberg tapasi tutun Mazdan uudelleen.\n- Tehdessäni huoltotarkastajan ominaisuudessa piirimyyjävierailun Jyväskylään vuonna 1975 näin tämän säilyneen auton maanalaisessa vaihtoautohallissa Olavi Ahosen omistamassa Muuramen Autotalossa.\nSinne se jäikin seuraavaksi kymmeneksi vuodeksi, jolloin Haka-Auto vaihtoi sen itselleen uudella esittelyautolla.\nSEIJA VUORELA KUVAT VEHONIEMEN AUTOMUSEO\nMazda 800 Sedan vm. 1965\nMoottori: 4-sylinterinen rivimoottori, vesijäähdytteinen\nSylinteritilavuus: 782 ccm3\nTeho: 42 hv (JIS) 6000r/min\nVaihteet: 4+1 synkronoitu\nPituus: 3700/1465/1385 mm


Assyriologin lifestyle-blogi: Athenen synty: Linda Boström Knausgård, Helioskatastrofi\nLähettänyt Elämän krestomatia klo 1.09\nKatja / Lumiomena 18. tammikuuta 2014 klo 3.32\nTämä on tosiaankin tarinaltaan ja siten sisällöllisesti mielenkiintoinen. Ennen kaikkeahan tämä on loistava kuvaus mielen järkkymisestä, mutta kenen/keiden mielen, sitä jäin pohtimaan.\nBoström Knaysgård kirjoittaa kaunista kieltä, joka voisi mennä kikkailun puolelle, jos kirjailija ei olisi niin taitava.\nKuvasi sopivat hyvin tekstiisi!\nElämän krestomatia 18. tammikuuta 2014 klo 3.59\nTotta Katja, mieleltään järkkyneitä/järkkyviä henkilöissä on potentiaalisesti monta.\nKieli on oikeasti kaunista, pitäisikin lukea kirja seuraavaksi ruotsiksi ja tutkia muuttuuko suhteeni tekstiin sen myötä. Harvoin luen ruotsiksi kirjoitettua suomeksi.\nbleue 18. tammikuuta 2014 klo 9.24\nAthene on mielettömän kaunis nimi mielestäni.\nMielenkiintoinen kirjoitus ja kuvat ja erinomaista pohdintaa :). Nämä sinun bloggaukset ovat kuin pieniä ikkunoita historiaan, tosi ihania.\nElämän krestomatia 18. tammikuuta 2014 klo 10.45\nKiitos Bleue -- en ole varsinainen kirjabloggari enkä ole ajatellut kirjoittaa kirjoista varsinaisia arvioita, vaan enemmänkin tarttua joihinkin minua kiinnostaviin asioihin lukukokemuksissa, sekä etenkin visuaalisesti tuoda esille kuvamuististani esiin pomppaavia assosiaatioita. Mieltä lämmittää, jos ne antavat lukijoillekin!\nSari R. / p.s. rakastan kirjoja 19. tammikuuta 2014 klo 9.10\nEhdinkin jo odottaa bloggaustasi kirjasta, sillä arvelinkin sinun lukevan tämän ennen pitkää. :)\nJa tämä olikin erinomainen kirjoitus, ja hurjan mielenkiintoinen! Minullahan nämä antiikin mytologiaan viittaavat seikat menivät ohi niin että heilahti, mutta kirjoituksesi avasi teosta näin jälkikäteen ihan eri tasolle, siispä kiitos! Hieno kirja!\nElämän krestomatia 19. tammikuuta 2014 klo 11.10\nKiitos Sara! Itse olen ihan uuno vaikka muinaisskandinaavisissa mytologioissa, myös Kalevalan tuntemukseni on jokseenkin heikko...\nEllen 20. tammikuuta 2014 klo 7.41\nMuinaisskandinaavisesta mytologiasta on Like julkaissut suomeksi teoksen "Odinnin ratsu", joka sisältää kustantajan mukaan kaikki säilyneet Proosaeddan tarinat suomennettuina. Kirjassa on mm. tarina, jossa valepukuinen Odin neuvoo ihmisiä elämisen jalossa taidossa eikä annakaan yhtään hullumpia neuvoja ja tarina vasaransa hukanneesta Thorista on paikoitellen yksinkertaisesti hulvaton... Islantilaisia saagojakin on tietysti julkistu ainakin englanniksi, mutta ne eivät ole mytologiaa.\nHelioskatastrofi menee sekin alati kasvavalle lukulistalleni.\nElämän krestomatia 20. tammikuuta 2014 klo 7.54\nKiitos Ellen vinkeistä! Täytyy tunnustaa, etten hirveän suurta vetoa tunne tuonne muinaisskandinaaviseen suuntaan. Mutta Helioskatastrofia voin suositella, se on myös lyhykäisyydessään "nopealukuinen", ie ensimmäinen tutustuminen ei vie kauan.\nEllen 21. tammikuuta 2014 klo 7.19\nMikä on muuten tuo ensimmäisen kuvan kirja oikealla, itse Helioskatastrofin alla? Kannen reliefistä tulee ainakin minulle hakematta mieleen viikinkien taide, vaikkei skandinaavisessa mytologiassa kukaan muistaakseni synnykään toisen päästä - muita erikoisia syntytarinoita kyllä piisaa, kuin myös tarinoita, joihin on varmasti saatu inspiraatiota juuri Kreikasta ja Roomasta.\nElämän krestomatia 21. tammikuuta 2014 klo 7.52\nKirja on Sarah Morrisin, Daidalos and the Origins of the Greek Art (1992). Kannessa on yksityiskohta varhaiskreikkalaisesta reliefikeramiikasta (kyseinen löydetty Tenoksen saarelta, ajoitettu 600-l. eaa). Kyseinen siivekäs "Zeus" näyttää oikeastaan enemmän naiselta ja tätä onkin sitten pohdittu aika useassa tieteellisessä teoksessa...\nEllen 21. tammikuuta 2014 klo 22.57\nTotta, Athene näyttää kuvassa oikeastaan maskuliinisemmalta! Ja minulla ja Zeuksella on näköjään saman kuvan mukaan hyvin samanlaiset hiukset :).\nMaria/Sinisen linnan kirjasto 19. tammikuuta 2014 klo 12.36\nBoström Knausgårdin kirja avautui taas uudella tavalla, kun luin tekstisi, kiitos! Tämä kirja tosiaan kestää, ja jopa vaatii, usempaa lukukertaa, vaikka on pieni ja tiivis.\nLuuletko, että voisit poistaa kommentoinnista sanavahvistuksen? (Ei sama asia kuin kommenttivalvonta.) Ennen kuin voi lähettää kommentin tässä blogissa, pitää selvitä "todista että olet robotti", jossa on pitkiä luku- tai kirjainsarjoja ja epäselviä kuvia -testistä :)\nElämän krestomatia 19. tammikuuta 2014 klo 13.19\nKiitos Maria! "Todista ettet ole robotti"-pyyntöjä on monilla muilla, en ole kuitenkaan ymmärtänyt, että myös minulla on sellainen. Täytyy katsoa asetuksiin & tämä ei ole ollut oikeastaan tarkoitukseni... Aina oppii jotain uutta.


Laboratoriotaidot karttuivat yliopiston ja ammattikorkeakoulun yhteiskurssilla | Tampereen korkeakouluyhteisö\n›Laboratoriotaidot karttuivat yliopiston ja ammattikorkeakoulun yhteiskurssilla\nLaboratoriotaidot karttuivat yliopiston ja ammattikorkeakoulun yhteiskurssilla\nLaboratoriokurssin opiskelijoita harjoitustöissä. Kuva: Janette Hinkka\nTänä syksynä järjestettiin ensi kertaa laboratoriotyöskentelyn ja työturvallisuuden yhteiskurssi Tampereen yliopiston bioteknologian ja biolääketieteen tekniikan sekä Tampereen ammattikorkeakoulun bioanalytiikan ensimmäisen vuoden opiskelijoille. Kurssi on hyvä esimerkki yliopiston ja TAMKin välisestä tiivistyvästä opetusyhteistyöstä.\n– Yhteiskurssin idea lähti oppialojen omasta tarpeesta. Huomasimme, että laboroinnin ja työturvallisuuden perusopintojen osaamistavoitteet ovat pitkälti samankaltaiset meillä tiedekunnassa ja ammattikorkeakoulun puolella bioanalytiikan opinnoissa, kertoo yliopiston lääketieteellisen teknologian ja bioteknologian professori Anne Kallioniemi.\nLääketieteen ja terveysteknologian tiedekunnan koulutusvaradekaanina toimiva Kallioniemi kertoo, että yliopiston puolella on jo vuosia pyörinyt yhteinen laboratoriokurssi vanhan Tampereen yliopiston bioteknologian ja entisen teknillisen yliopiston biotekniikan opiskelijoille. TAMKissa on järjestetty bioanalytiikan puolella jokseenkin saman sisältöinen kurssi.\n– Nykyisin yliopistossa biotekniikkaa ja bioteknologiaa opiskellaan poikkitieteellisessä bioteknologian ja biolääketieteen tekniikan tutkinto-ohjelmassa. Tutkinto-ohjelman sisällä voi valita joko luonnontieteiden kandidaatin ja filosofian maisterin tai vaihtoehtoisesti tekniikan kandidaatin ja diplomi-insinöörin tutkinnon. TAMKin puolella kouluttautuvat opiskelevat bioanalyytikon tutkinto-ohjelmassa.\nElo-syyskuussa järjestetylle yhteiskurssille osallistui 74 yliopiston ja 33 ammattikorkeakoulun opiskelijaa. Opetustiloina käytettiin sekä yliopiston Kaupin kampuksen Arvo-rakennuksen ja Hervannan kampuksen että TAMKin kampuksen opetuslaboratoriotiloja. Kurssilaisia oli opettamassa 6 opettajaa yliopistosta ja 2 opettajaa TAMKista.\nVaikka kurssin sisällön puolesta ei ollut ongelmaa, suuri opiskelijamäärä ja kurssin aikataulutus vaativat koulutuksen toteuttajilta paljon työtä.\n– Kurssilla kolmen laboratorioalan opiskelijat opiskelivat kolmen viikon ajan kolmena päivänä viikossa kolmella kampuksella kolmessa laboratoriossa samanaikaisesti samoja asioita yhdessä, kuvaa kurssilla opettanut yliopistonlehtori Jarkko Valjakka yliopiston lääketieteen ja terveysteknologian tiedekunnasta.\n– Kaikki opiskelijat tekivät samat käytännön työt ja suorittivat saman käytännön työskentelyn testin ja työturvallisuuden kirjallisen tentin.\nValjakan mukaan opetusmetodit toimivat kaikille, ja yhteistyö sekä kurssilaisten että opettajien kesken sujuivat hyvin.\nLehtori Ulla Kähkönen TAMKin bioanalyytikon tutkinto-ohjelmasta on samaa mieltä.\n– Kun ottaa huomioon käytössä olevien tilojen ja suuren opiskelijaryhmän asettamat haasteet, kurssi onnistui oikein hyvin, hän sanoo.\n– Suurin ponnistus TAMKin päässä oli tilojen ja välineistön muuntaminen sopiviksi paljon normaalia suuremmalle ryhmälle. Onneksi saimme arvokasta apua laboratoriotekniikan koulutusohjelmasta, hän kiittelee.\n– Itse opetuksessa suurena apuna toimivat bioanalyytikon tutkinto-ohjelman vanhemmat opiskelijat, jotka toimivat apukäsinä ja apuopettajina kurssin ensimmäisissä harjoituksissa Arvossa ja kaikissa TAMKin tiloissa järjestetyissä harjoituksissa.\nLaboroinnin perusteet ja työturvallisuus -kurssin tavoitteena on, että opiskelijat osaavat laboratoriotyöskentelyn perusmenetelmät, kykenevät tulkitsemaan ja raportoimaan laboratoriotyössä saamiaan tuloksia, osaavat työskennellä turvallisesti laboratoriossa ja tuntevat laboratoriotyöskentelyä ohjaavaa lainsäädäntöä ja turvallisuusohjeistusta. Lisäksi harjoitellaan työskentelyä moniammatillisessa työyhteisössä ja opitaan ensiaputaitojen perusteet.\nAnne Kallioniemi kertoo, että sekä opettajien että opiskelijoiden antama palaute on ollut pääasiassa hyvää. Oppimistulosten ja palautteen arviointi on tosin vielä kesken.\n– Toki opiskelijoilta tuli myös jonkin verran kritiikkiä ahtaudesta ja siitä, että isossa joukossa ja hälinässä keskittyminen tarkkuutta vaativiin tehtäviin oli välillä vaikeaa.\n– Tämä oli vasta ensimmäinen näin suurelle ryhmälle toteutettu yhteiskurssi, ja seuraavalla kerralla osaamme tehdä asiat entistä paremmin.\nKuva: Janette Hinkka


Helsingin itäreunalla rapistuu sadoille ihmisille tarkoitettu luola – Paikkaa etsivän on oltava tarkkana, sillä ympäristö kuhisee käärmeitä - HS-Helsinki - Ilta-Sanomat\nMustavuoresta löytyvästä luolasta oli tarkoitus tehdä miehistösuoja. Massiivisen kokoinen luola on poikkeuksellinen Helsingissä.Kuva: Pauli Jokinen\nMustavuori on laaja ulkoilu- ja luonnonsuojelualue Vuosaaren pohjoisosassa. Sinne pääsee monesta suunnasta.\nValitsin retken aloituspaikaksi Porslahdentien ja Niinisaarentien risteyksen, johon pääsee bussilla. Tarkoituksenani on tutustua Mustavuoren nähtävyyksiin ja nauttia luonnosta. Lisäksi yritän bongata käärmeitä, sillä niitä Mustavuoressa riittää.\nEnsimmäisenä etsin ensimmäisen maailmansodan aikaisen tykkipatterin paikan. Tarkkoja koordinaatteja minulla ei ollut, mutta löydän ne melko helposti. Paikka löytyy kuusikosta, noin 50 metriä ulkoilupolulta sivuun.\nPatterista ei ole jäljellä paljon muuta kuin kuusi isoa kuoppaa maastossa. Kuoppien välillä on yhdyskäytävät, joissa on nähtävillä betonirakenteita. Ampumatarvikelokerot ovat romahtaneet.\nTykkipatterin yhteydessä oleva tarvikevarasto on romahtanut.Kuva: Pauli Jokinen\nPatteri kuului Viaporin maarintamaan, jota rakennettiin 1910-luvulla. Tykkien ampumasuunta oli Östersundomiin päin.\nHelsingin kaupunginmuseon arkeologi John Lagerstedt on tutkinut Viaporin maarintamaa. Hän tietää, missä Mustavuoren tykkejä pääsee nykyään katsomaan.\n”Tykkien numeroista on pystytty selvittämään, että kaksi tykkiä on Suomenlinnassa Ehrensvärdin haudan vieressä. Varmaan Suomen valokuvatuimmat tykit”, Lagerstedt kertoo.\nSeuraavaksi etsin vanhan kalkkikaivoksen. Ylitän kallion, jonka laelta näkyy Vuosaaren vanha kaatopaikka. Sen maisemointitöitä tehdään parhaillaan. Kaatopaikan takana siintää 65 metriä korkea Vuosaarenhuippu.\nKalliolta laskeudun kaivoksen viereen. Se on nykyään veden täyttämä lampi. Louhos on ollut käytössä jo 1700-luvulla, ja Lohjan Kalkki oy louhi siellä vielä 1960-luvulla. Kaivoksen vieressä on betoninen rakennelma, jonka sisällä on 60 metriä syvä kaivoskuilu. Onneksi se on suojattu jykevin kalterein.\nEntinen kaivos on täynnä vettä. Lammen rannalla saattaa nähdä käärmeitä.Kuva: Pauli Jokinen\nKaivoslammen ympäristössä saattaa nähdä käärmeitä, mutta yksikään ei osu omaan silmääni. Valokuvaaja Antti Koli on vuosikaudet seurannut Mustavuoren käärmeitä.\n”Kaivoslammessa ja Porvarinlahdella näki aikaisemmin useita rantakäärmeitä nuijapäitä syömässä, nyt vain pari kerrallaan ja nekin pieniä.”\nMustavuori on Helsingin tunnetuinta käärmeseutua.\nNäyttävä kalliojyrkänne reunustaa ulkoilupolkua.Kuva: Pauli Jokinen\n”Kyitä on tasaisen vähän koko alueella. Kyyt liikkuvat eniten keväällä ja syksyllä, niihin voi törmätä silloin monenlaisissa paikoissa.”\nJatkan matkaa ulkoilualueen länsireunaa kohti pohjoista. Polkua reunustaa pystysuora kalliojyrkänne, joka jatkuu kymmenien metrien matkan. Polun toisella puolella on karpalosuo.\nPoikkean polulta bongaamaan siirtolohkareiden rykelmän. Suurin graniittikivi on kuutisen metriä korkea ja haljennut keskeltä kahtia. Kenties se on aikanaan pudonnut jäävuoresta merenpohjakalliolle.\nHaljennut siirtolohkare metsän siimeksessä.Kuva: Pauli Jokinen\nPalaan polulle, jossa vastaan kävelevät Maire Keränen ja Marta Schmidt. He asuvat lähistöllä ja ulkoilevat Mustavuoressa päivittäin.\n”Yleensä olemme viimeistään kahdeksalta liikkeellä”, sanoo Schmidt ja vilkaisee kelloa, joka lähenee kahtatoista.\nHe rakastavat Mustavuoren monipuolisuutta. Joskus lenkit jatkuvat Talosaareen ja Kasakallioon saakka.\n”Vuosaarenhuipulle voi kiivetä katsomaan maisemia ja lintuja. Metsässä kulkee monenlaisia reittejä. Voi kerätä vattuja ja talvella hiihtää. Näytä toinen pääkaupunki, jossa on luontoa näin lähellä”, Saksasta kotoisin oleva Schmidt huokaa.\nMutta ovatko naiset nähneet käärmeitä?\n”Usein poluilla näkee käärmeitä. Kyllä me kaikki tänne mahdumme”, Schmidt vakuuttaa.\nMaire Keränen ja Marta Schmidt retkeilevät Mustavuorella päivittäin.Kuva: Pauli Jokinen\nOhitan Mellunmäen luhdan, joka on maatunut merenlahti. Siinä löivät aallot rantaan vielä 1600-luvulla. Lopulta saavun varsinaiselle luonnonsuojelualueelle. Siellä kannattaa mahdollisuuksien mukaan pysytellä poluilla. Jäljistä päätellen poluilla on liikuttu sekä kävellen että maastopyörillä.\nYlitän soljuvan puron, joka laskee luhtaan. Polun varressa on pienen kesämökin kokoinen siirtolohkare. Pienen aukean jälkeen saavun pähkinälehtoon, joka sijaitsee Mustavuoren luoteisosassa, lähellä Itäväylää.\nPähkinälehdon vierestä löytyvät alueen huikeimmat nähtävyydet. Siellä on ensimmäisen maailmansodan aikaisia linnoituksia ja hyvin säilyneitä luolia.\nKallioon louhittu rotko johtaa kahden luolan luokse.Kuva: Pauli Jokinen\nKorkean kallion sisään johtaa käytävä, eräänlainen kapea rotko, jonka reunat kohoavat kymmeneen metriin. Pian silmien eteen avautuu luola. Pelästyn, kun luolan pimeydestä tapittaa kaksi kiiluvaa silmää. Luolan lattialla on vettä, joten en pääse sisään. Silmät ovat kai heijastimia tai joitain lasiesineitä.\nKapea rotko jatkuu luolan ohi, ja pian tullaan toiselle luolalle. Sinne pääsee sisään kuraista ja kivikkoista reunaa pitkin.\n”Luolat oli tarkoitus yhdistää toisiinsa hevosenkengän muotoiseksi. Ne suunniteltiin miehistösuojiksi”, arkeologi Lagerstedt kertoo.\nLuolan vierestä lähtee jyrkkä polku ylös kallion päälle. Siellä risteilee yhdyshautoja joka suuntaan. Ne ovat poikkeuksellisen hyvin säilyneitä, koska alue on luonnonsuojelualuetta. Mutta se myös vaikeuttaa niihin tutustumista, sillä metsä on paikoin hyvin vaikeakulkuinen ja luonnonsuojelualueella on syytä pysytellä poluilla.\n”Monissa paikoissa Helsingissä linnoitteiden päälle on rakennettu, mutta Mustavuori on parhaiten säilynyt linnoitusalue. Se on vaikuttava kokonaisuus”, Lagerstedt luonnehtii.\nMatkani jatkuu metsäpolkua ja tykkitietä pitkin seuraavaan luolaan, joka on suunnilleen Mustavuoren korkeimmalla kohdalla. Se on näyttävä kohde. Luolan pääsee kulkemaan päästä päähän, sillä sen molemmat suut ovat auki.\n”Se suunniteltiin 200 miehen kasarmiksi. Sinne oli tulossa betonilattia ja -seinät sekä aaltopeltikatto. Miehistölle olisi tullut kerrossängyt. Mutta se jäi keskeneräiseksi”, Lagerstedt tietää.\nMustavuoren huipulle on hyvä päättää retki. Takana on kolme tuntia ja kuusi kilometriä. Istahdan kalliolle ja avaan eväspaketin. Sitruunaperhonen laskeutuu polvelle.\nKäärmeitä en valitettavasti tällä retkellä nähnyt. Antti Kolin mukaan käärmeiden määrä Mustavuoren alueella onkin selkeästi vähentynyt.\n”Aikaisemmin eräs ulkoilija näki Mustavuoressa sata käärmettä päivässä, nyt on jo vaikea päästä yli kymmenen. Mustavuoren ja Porvarinlahden käärmeiden määrä on kymmenessä vuodessa vähentynyt ehkä viides- tai kymmenesosaan”, Koli sanoo ja jatkaa:\n”Syinä ovat jätemäen remontti, käärmeiden tappaminen sekä liian lämpimät talvet, jotka kuluttavat käärmeiden voimat. Luultavasti myös kuvaajien ja retkeilijöiden aiheuttama häirintä vaikuttaa.”\nEntistä kaatopaikkaa maisemoidaan Mustavuoren eteläosassa.Kuva: Pauli Jokinen


Sydämellinen kampanja: pidetään etäisyyttä ja katsotaan eteenpäin - Uusimaaseutu\nInkoolaisen kauppapuutarha Hagalandetin kesäkukkasesonki on käynnistynyt. Yrittäjät Anne-Charlotte Castell ja Martti Rappu pyörittävät puutarhamyymälää, joka on erikoistunut kesä- ja joulukukkien suoramyyntiin. Miten puutarhamyymälä voi sopeutua koronan aiheuttamiin eristysohjeisiin ja mitä muutoksia myynnissä on tehty, jotta tartuntariskiä voidaan vähentää?\nInkoolaisen kauppapuutarha Hagalandetin yrittäjät Anne-Charlotte Castell ja Martti Rappu haluavat muistuttaa turvaetäisyydestä myönteisellä tavalla katsoen samalla yhdessä eteenpäin.\nMuistetaan pitää etäisyyttä\nAnne-Charlotten ja Martin vaatteissa on tarra, jossa lukee joko ”Pidetään väliä nyt ja halataan myöhemmin” tai ”Hålla avstånd nu så kramas vi sen” ja tarrassa on sydän. Myös puutarhan työntekijöillä on vaatteissaan samanlaisia tarroja muistuttamassa asiakkaita turvaetäisyydestä. Ajatus lähti siitä, että monet innostuneet asiakkaat unohtivat myyntitilanteessa etäisyyden pitämisen tai tulivat lähemmäs kuullakseen paremmin.\n-Ajatuksena on pelottavasta tilanteesta huolimatta keskittää katse eteenpäin ja nähdä tulevaisuudessa myönteisiä asioita. Tilanne on otettava vakavasti, mutta kyllä tämäkin joskus loppuu ja sitten voidaan taas halata, sanoo Anne-Charlotte.\nJotkut asiakkaat eivät ole huomanneet tarroja lainkaan, mutta monia se on hymyilyttänyt ja oikein leveitäkin hymyjä on nähty, kertoo Anne-Charlotte.\nSydämellinen viesti kaikkien parhaaksi.\nKoronarajoitusten tultua voimaan yrittäjäpariskunta alkoi nopeasti miettiä strategiaa, miten myynnin voisi sopeuttaa tilanteeseen ja miten he arvelivat tilanteen vaikuttavan asiakkaisiin.\n-Emme voineet olettaa, että kaikki tehdään kuten ennenkin – meidän oli ajateltava kaikki uusiksi. Miten tilanteen voi järjestää siten, että sekä asiakkaat että työntekijät ovat tyytyväisiä?\nKesäkauden ensimmäisen kuukauden ajan kauppaa on tehty ulkona. Anne-Charlotte ja Martti ovat tehneet muutoksia piha-alueelle siten, että myymälätilaa on saatu lisää.\n-Kun avaamme kasvihuoneet asiakkaille, laitamme käsidesiä huoneisiin asiakkaiden saataville, kertoo Anne-Charlotte.\nEpävarman tilanteen vuoksi kausityöntekijät ovat aloittaneet hieman tavanomaista myöhemmin, mutta kaikki ovat kuitenkin päässeet töihin. Kausityöntekijöille on myös järjestetty rajoitusten mukaiset taukotilat, jotta työnteko on turvallista kaikille.\nYksi iso muutos, jota alettiin valmistella koronatilanteen alkaessa, oli nettikauppa, joka avattiin 24.4. Kaupan rakentaminen vaati paljon työtä, sekä teknisesti, että kuvina ja teksteinä. Nettikauppaa on rakenneltu silloin, kun päivän tavanomaiset viljelytyöt ovat olleet valmiita, joten yrittäjillä on ollut useita myöhäisiä iltoja.\n-Olemme miettineet nettikauppaa monta vuotta, nyt tuli hetki, jolloin se oli tehtävä. Myös asiakkaat ovat kyselleet sellaista, kertoo Anne-Charlotte.\nNettikaupan lisäksi kukkia voi tilata sähköpostitse tai soittamalla. Tavoitteena on, että kukat saa noutaa haluamanaan päivänä. Maksutapa sovitaan samalla. Valmiiksi kerätyt tilaukset ovat jo saaneet paljon kiitosta asiakkailta. Kotiinkuljetuksestakin voidaan tarvittaessa sopia, se on maksullinen palvelu.\nVäriloistoa kauppapuutarha Hagalandetin kasvihuoneissa.\n-Olemme aiempina vuosina järjestäneet istutusviikonlopun, jolloin asiakkaat ovat saaneet tulla istuttamaan ostamansa kesäkukat. Suurimmalla osalla on omat ruukut mukanaan, mutta meillä on myös myynnissä ruukkuja, mullan tarjoamme kaupan päälle. Istutuspöydät ovat ulkona. Viikonlopun sijaan istutuskampanja on käynnissä useamman viikon ajan, näin voimme välttää jonoja istutuspöydille, kertoo Anne-Charlotte\nKuvat: Kauppapuutarha Hagalandet


Hartwall uutuudet 2021 - Olutposti\nTuoteuutiset • 12.3.2021 12:47 • Mikko Hentunen\nHartwall uutuudet 2021\nHartwallin kevätuutuuksissa näkyy suomalaisten kasvava kiinnostus omaa hyvinvointia kohtaan.\n”Ihmiset etsivät omaa hyvinvointiaan tukevia vaihtoehtoja: tässä korostuvat etenkin vähäsokeriset ja alkoholittomat juomat, sekä aidot ja luonnolliset maut. Tutkimuksemme mukaan 61 %* suomalaisista yrittää vähentää sokerin käyttöä tai välttelee sitä parhaansa mukaan, ja se näkyy myös meidän valikoimassamme. Samoin 65 % kaipailee mehuille ja virvotusjuomille terveellisempiä vaihtoehtoja”,\nkertoo Hartwallin tutkimuspäällikkö Maija Ankkuri.\nLiki kolmannes suomalaisista kertoo valitsevansa aiempaa useammin alkoholittoman vaihtoehdon esimerkiksi oluelle, siiderille ja viineille.\nSuomen kansallisjuomaksikin tituleerattu klassikko Hartwall Original Long Drink tulee saataville alkoholittomana. Original Long Drink Grapefruit 0,0 % versiossa on tuttu raikas maku, jossa yhdistyy herkullinen greippi ja katajanmarja. Se on tehty samoista raaka-aineista kuin alkoholillinen, mutta ilman alkoholia. Rakastetun greippimaun rinnalle tulee myös alkoholiton inkiväärilonkero, jonka makumaailma on tuttu toniceista ja inkiväärioluista.\nSuodattamaton Aura Pils 5,0 % on uusvanha tulokas Aura-perheeseen:\nhuhtikuussa 1885 kunniakkaaseen reilun kuukauden ikään ehtinyt Auran panimo tiedotti merkkitapauksesta: saatavilla oli ”Pilsenerin olutta 1/2 pulloissa 4 markkaan 50 penniin korilta”.\nLahden Erikois Pale Mild Ale 3,8 % on hyvin vaaleankeltainen,\nsuodattamaton, hieman utuinen täysmallaspintahiivaolut. Tässä miedossa ja juotavuudeltaan lyömättömässä oluessa maistuu eksoottisten hedelmien kuten sitruksien, persikan ja passionhedelmän maukkaus, jota pönkittää tuoreenruohoinen katkerohumalan puraisu.\nVaalean kullankeltainen, aidolla hunajalla viimeistelty Lahden Erikois Hunaja Lager 4,5 % on maultaan raikkaanrapsakka, sitruksinen ja hennon kukkainen. Aito hunaja tuo kuivahkoon pilsmäiseen\nrunkoon hieman makeutta ja vivahteikkuutta.\n’’Uusi hunajaolut on monikäyttöinen ruokaolut, erikoisen hyvää se on vaalean kalan, kuten kullankeltaiseksi paistettujen ahvenfileiden kanssa. Sopii salaattien seuraan ja antaa mainion vastapainon tulisille ruuille. Toki se on myös erinomaista sellaisenaan’’, vinkkaa tuotepäällikkö Ari\nLahden Erikois -olutperheen tämän kesän tulokas Lahden Erikois Summer 2021 5,0 % on\nauringonkeltainen, iloisesti poreileva, raikas suodattamaton American Pale Ale. Kesäsesonkiin sopiva olut maistuu raikkaan hedelmäiseltä, ja sen kruunaa poutapilvenvalkoinen vaahtokukka.\nGuilty Joe 5,4 % on Happy Joe -siideribrändin ensimmäinen vahva siideriuutuus. Siiderin maussa raikas, kuiva omena yhdistyy kevyeen ripaukseen syntisen herkullista karamellin makua ja tuoksua.\n’’Guilty Joe on nimensä mukaisesti oodi aidolle, anteeksipyytelemättömälle herkuttelulle. Kevään uutuussiideri onkin saanut inspiraationsa jälkiruokien klassikko-makuparista, omena-karamellista. Karamellilla maustettu, vahva omenasiideri soveltuu sellaisenaan nautittavaksi tai jälkiruokien,\nkuten vaniljajäätelön kanssa paritettavaksi’’, vihjaa tuotepäällikkö Antonia Havaste.\n”More Brewing Lager 0,0 % lähestyy koko alkoholittomien oluiden kategoriaa täysin uudesta tulokulmasta. Tämän alkoholittomana syntyneen brändin oluessa lyövät kättä ennakkoluulottomasti olueen suhtautuvien tekijöiden huippuluokan osaaminen, luovuus ja modernein teknologia”, avaa tuotepäällikkö Alanko.\nMuita kevään Hartwall uutuuksia ovat:\nLähde: Hartwall tiedote\nOsallistu Olutpostin kilpailuun ja voita!


Olet nyt:Etusivu»Uutiset»Ulkomaat»Ainakin kolme adventistia kuollut ja 53 sairastunut koronavirukseen (COVID-19) Espanjassa\nJulkaissut Heidi Sandholm , 25.03.2020 Ulkomaat, Uutiset\nAdventtikirkon johtajat Espanjassa pyytävät rukoilemaan sairastuneiden sekä terveydenhuoltohenkilökunnan puolesta.\nAinakin kolme adventistia on Espanjassa kuollut 23.3. mennessä koronavirukseen (COVID-19) ja 53 on sairastunut siihen. Paikalliset kirkon johtajat kertoivat asiasta sähköpostitse Adventist Review -lehdelle.\n”Useiden sairastuneiden henkilöiden tilanne on vakava. Tämä koskee myös nuoria henkilöitä”, kirjoitti Samuel Gil Soldevilla, Espanjan adventtikirkon viestintäjohtaja.\nGil Soldevilla kertoi myös, että kymmenittäin adventisteja työskentelee terveysalan ammattilaisina tehden parasta aikaa pitkiä vuoroja erilaisissa terveydenhuoltotehtävissä ympäri maata. Hän sanoi, että kirkon johtajat rukoilevat kaikkien sairastuneiden puolesta ja kehotti seurakunnan jäseniä ja johtajia ympäri maailman tekemään samoin.\n”Rukoilemme sairaiden ja heidän perheidensä puolesta sekä terveydenhuoltohenkilökunnan, maan hallituksen ja yhteiskunnan puolesta”, Soldevilla kirjoitti.\nSoldevilla selitti pastoreiden ja maallikkojäsenien pyrkivän sopeutumaan maassa olevaan hätätilaan sekä karanteenitoimiin, jotka maan hallitus on asettanut. He myös pyrkivät olemaan yhteydessä paikallisiin seurakuntiin ja niiden jäseniin, jotka elävät koettelemusten keskellä.\n”Käytämme kaiken luovuutemme pitääksemme seurakunnat yhteydessä toisiinsa nykyisestä ahdingosta huolimatta”, Gil Soldevilla kirjoitti.\nHän vahvisti, että kaikki paikalliset kirkot Espanjassa sulkivat ovensa maaliskuun 13. päivä noudattaen hallituksen antamia ohjeita. ”Kysymys on myös kristillisestä vastuusta”, hän selitti.\nMaaliskuun 21. päivä julkaistulla videolla Oscar López, Espanjan adventtikirkon johtaja, myönsi, että tilanne ympäri maata on menossa huonommaksi, erityisesti pääkaupunki Madridissa.\n”Pyydän, että seurakunta jatkaisi rukousta”, hän sanoi ja ilmoitti 35:n adventtiseurakunnan jäsenen sairastuneen Madridissa. ”Meidän täytyy rukoilla niiden veljien ja sisarten puolesta, jotka taistelevat virusta vastaan kodeissaan ja terveydenhuoltolaitoksissa”, hän sanoi.\nLópez kehotti myös olemaan yhteydessä toisiin puhelimen ja sosiaalisen median välityksellä, mikä mahdollistaisi yhdessä rukoilemisen. Lisäksi hän muisti monia adventtikirkon jäseniä, jotka kaiken muun ohella kärsivät taloudellisista menetyksistä tai olivat menettäneet työpaikkansa. Hän pyysi seurakunnan jäseniä venyttämään auttavia käsiään niin pitkälle kuin mahdollista.\n”Tällaisina hetkinä tukemme, apumme ja veljellinen rakkautemme, jota tunnemme toisiamme kohtaan, auttaa perheitä selviytymään näistä haastavista ajoista”, Lópes sanoi. – Adventist Review\nEdellinen artikkeliHopeChannel Suomi toimii korona-aikanakin\nSeuraava artikkeli 100 rukouksen päivää 27.3.–4.7.2020


Adele vaihtoi alaa – ryhtyi lastenkirjailijaksi – Stara\nKuva: Adele, tour promo\nAdele vaihtoi alaa – ryhtyi lastenkirjailijaksi\nViihdeuutiset 24.8.2013, 20:00 · Meri Pulkkinen\nAdele sai viime vuoden lokakuussa esikoispoikansa Angelon avopuolisonsa Simon Koneckin kanssa. 25-vuotias poppari asuu pesueineen onnellisesti Länsi-Lontoossa. Neitokaisen epäiltiin äskettäin menneen salaa naimisiin, mutta huhuille ei olla saatu vahvistusta.\nLue myös Adele siirtää Las Vegasin konserttejaan jälleen – fanit alkavat turhautua\nNyt laulajatähdelle on tarjottu mahdollisuutta kokeilla aivan erilaista urasuuntausta kuin musiikki. Daily Star raportoi, että Adelelle on tarjottu sopimusta lastenkirjan kirjoittamisesta. Puffin-kustannusyhtiön julkaisema kirja olisi suunnattu aloitteleville lukijoille ja sen juoni keskittyy äitiyteen.\n– Adele rakastaa sitä ideaa. Se ei paljasta mitään henkiökohtaista, koska se ei ole hänen tyylistään, lähde kertoo kirjan sisällöstä Daily Starille.\nLehden lähteiden mukaan Adele tulee kirjoittamaan kirjan siitäkin syystä, että sen avulla hänellä on jotain minkä avulla muistella äitiytensä ensimmäisiä päiviä. Laulajakaunottaren kerrotaan myös omistavan kirjan Angelo-pojalleen. Adele ei ole ensimmäinen julkisuuden henkilö joka siirtyy lastenkirjallisuuden pariin, sillä esimerkiksi Madonna ja Ricky Gervais ovat julkaisseet menestyneitä lastenkirjoja.


Yhdistyksen säännöt - Aisti Sport\nYhdistyksen säännöt on päivitetty 11.7.2020 Aisti Sport ry:n vuosikokouksen päätöksen mukaisesti. Nämä ovat Aisti Sport ry:n patentti- ja rekisterihallituksen hyväksymät viralliset säännöt.\nYhdistyksen nimi on Aisti Sport ja sen kotipaikka on Vantaa.\nYhdistyksen tarkoituksena on kehittää vammaisurheilulaji maalipalloa, jonka tehtävänä on edistää inkluusiota näkövammaisten ja vammattomien henkilöiden välillä. Yhdistyksen tarkoituksena on myös edistää jäsenkuntansa terveyttä ja hyvinvointia osallistavalla toimintaympäristöllä lisäten ja kehittäen näkövammaisten harrastusmahdollisuuksia.\njärjestää maalipallo-, urheilu-ja muita liikuntatapahtumia sekä koulutustilaisuuksia -hankkii tarvittavia välineitä lajin harrastamiseen ja markkinointiin -järjestää näytöksiä, juhlia ja muuta vastaavaa toimintaa\nkehittää näkövammaisten jääkiekon, näkövammaiskiekon, harrastusmahdollisuuksia\nToimintansa tukemiseksi yhdistys voi harjoittaa julkaisutoimintaa, ottaa vastaan lahjoituksia ja testamentteja, sekä omistaa toimintaansa varten tarpeellista irtainta ja kiinteää omaisuutta. Varainhankintana yhdistys voi tuottaa tuotteita tai palvelutuotteita sekä periä jäsenmaksuja. Tuotteet ovat yhdistyksen tunnuksella merkittyjä asusteita tai muita yhdistyksen välineitä. Palvelutuotteet ovat yhdistyksen urheilu-ja konsultaatio- tai vapaa-ajan tapahtumia. Tapahtumien yhteydessä voidaan järjestää myös oheistoimintaa kuten viihteelliset aktiviteetit, arvonnat tai kanttiinipalvelut. Tuotteista ja palvelutuotteista saadut tuotot ohjataan suoraan yhdistyksen tarkoituksenmukaiseen toimintaan.\nYhdistykseen jäseneksi voi liittyä jokainen, joka hyväksyy yhdistyksen tarkoituksen ja säännöt. Jäsenet hyväksyy hakemuksesta yhdistyksen hallitus. Yhdistykseen voi liittyä kannatusjäseneksi, mikäli haluaa tukea toimintaa tai ei tule hyväksytyksi varsinaiseksi jäseneksi. Kannatusjäsenellä ei ole äänivaltaa yhdistyksen sääntömääräisessä vuosikokouksessa, mutta kannatusjäsen on oikeutettu jäsenetuihin yhdistyksen tuotteissa tai palveluissa.\n4. Liittymis-, harjoitus- ja jäsenmaksu\nJäseniltä perittävän liittymismaksun ja vuotuisen jäsenmaksun suuruudesta päättää vuosikokous. Maalipallon tai muun toiminnan harrastamis- ja kausimaksun päättää hallitus.\nYhdistyksen asioita hoitaa hallitus, johon kuuluu vuosikokouksessa valitut puheenjohtaja ja 4 muuta varsinaista jäsentä sekä 2 varajäsentä. Hallituksen toimikausi on Kesäkuun ensimmäisestä päivästä seuraavan vuoden toukokuun viimeiseen päivään ja sen toimikausi astuu voimaan kevätkokouksesta. Hallitus valitsee keskuudestaan varapuheenjohtajan sekä ottaa keskuudestaan tai ulkopuoleltaan sihteerin, rahastonhoitajan ja muut tarvittavat toimihenkilöt. Hallitus kokoontuu puheenjohtajan tai hänen estyneenä ollessaan varapuheenjohtajan kutsusta, kun he katsovat siihen olevan aihetta tai kun vähintään puolet hallituksen jäsenistä sitä vaativat.\nHallitus on päätösvaltainen, kun vähintään puolet sen jäsenistä, puheenjohtaja tai varapuheenjohtaja mukaan luettuna on läsnä. Äänestykset ratkaistaan ehdottomalla äänten enemmistöllä. Äänten mennessä tasan ratkaisee puheenjohtajan ääni, vaaleissa kuitenkin arpa. Hallituksen tehtäviin kuuluu ajanmukainen jäsenrekisterin pitäminen jäsenkunnasta ja heidän yhteystiedoistaan vuotuisella tasolla.\nYhdistyksen nimen kirjoittaa hallituksen puheenjohtaja tai varapuheenjohtaja, jompikumpi yhdessä yhden hallituksen jäsenen kanssa.\nYhdistyksen tilikausi on vuosi kesäkuun ensimmäisestä päivästä seuraavan vuoden toukokuun viimeiseen päivään.\nYhdistyksen kokoukseen voidaan osallistua hallituksen tai yhdistyksen kokouksen niin päättäessä myös postitse, taikka tietoliikenneyhteyden tai muun teknisen apuvälineen avulla kokouksen aikana tai ennen kokousta. Yhdistys järjestää yhden varsinaisen vuosikokouksen sääntömääräisesti toimintakauden aikana. Vuosikokous järjestetään kesä-elokuun aikana.\nKokouksissa on jokaisella jäsenellä yksi ääni. Yhdistyksen kokouksen päätökseksi tulee se mielipide, jota on kannattanut yli puolet annetuista äänistä ellei säännöissä ole toisin määrätty. Äänten mennessä tasan ratkaisee kokouksen puheenjohtajan ääni, vaaleissa kuitenkin arpa.\nHallituksen on kutsuttava yhdistyksen kokoukset koolle vähintään seitsemän vuorokautta ennen kokousta jäsenille viestittämällä sähköpostitse.\n9. Käsitellään liittymis-, kannatusjäsenyys- ja jäsenmaksujen suuruudet.\n10. Hallitus esittelee toimintasuunnitelman tulevalle toimintakaudelle


Onko puoluevero kuntayhtiöiden hallituspalkkioista hyvän hallinnoinnin mukaista? - Kauppakamari\nOnko puoluevero kuntayhtiöiden hallituspalkkioista hyvän hallinnoinnin mukaista?\n3.3.2014 | Leena Linnainmaa\nYritysten hallitustyöskentelystä maksettavat palkkiot puhuttavat jatkuvasti, ja viime viikkoina esiin ovat nousseet kunnallisten yhtiöiden hallituspalkkioista perittävät ”puolueverot”. Puolueilla on yleisenä tapana, että puolueen nimeämät eri luottamuselimissä istuvat henkilöt maksavat prosenttiosuuden hallituspalkkiostaan puolueelle, eli asiassa ei ole kysymys verotuksesta vaan puolueiden paikallistoiminnan rahoituksesta. Puolueveron määrä vaihtelee tiettävästi 15 ja 30 prosentin välillä. Käytäntö koskee myös puolueiden kunnallisiin yhtiöihin nimeämiä hallituksen jäseniä.\nKeskustelua asiasta käydään usealla tulokulmalla. Pohditaan, onko kysymyksessä piilopuoluetuki ja olisiko reiluinta maksaa kunnallinen puoluetuki avoimesti ja oikealla nimellä kierrättämättä sitä kuntaomisteisten yhtiöiden kautta. Muissa Pohjoismaissa puolueiden paikallisjärjestöjen toiminnan rahoittamisesta säädetään laissa.\nPuoluetuen maksamismuodon lisäksi on pohdittu sitä, aiheuttaako puolueveron maksuvelvollisuus hallituksen jäsenelle sopimattoman sidonnaisuuden. Jopa kysymys korruptiosta on heitetty.\nHyvä hallinnointi rakentuu avoimuudelle\nSuomen listayhtiöiden hallinnointikoodi sisältää laajat avoimuusvaatimukset (suositukset 54 ja 55). Pörssiyhtiön on annettava koodin vaatimat tiedot yhtiön internetsivuilla. Laajaa avoimuutta edellytetään erityisesti johdon palkitsemisen osalta. Kuntayhtiöillä ei kuitenkaan ole velvollisuutta noudattaa listayhtiöiden hallinnointikoodia.\nKeskuskauppakamari kannustaa tammikuussa 2006 antamallaan kannanotolla myös suuria pörssin ulkopuolisia yhtiöitä noudattamaan Suomen listayhtiöiden hallinnointikoodia. Kannanotossa todetaan, että myös kunta- ja valtio-omisteisten osakeyhtiöiden tulisi omaksua hyvän hallinnointitavan ja siihen liittyvän toiminnan läpinäkyvyyden periaatteet. Kuntaomisteisten yhtiöiden osalta Keskuskauppakamarin suositusta ei kattavasti noudateta. Valtionyhtiöissä sen sijaan noudatetaan melko laajaa avoimuutta.\nKuntayhtiöiden osalta Kuntaliitto on vuonna 2009 antanut Hyvää hallinto- ja johtamistapaa koskevan suosituksen kuntakonsernissa. Suositus 14 edellyttää, että yhtiön vuosikertomus on yhtiön internetsivuilla, mikäli yhtiöllä on asiakkainaan kuntalaisia, yhtiön toiminta on laajaa tai yleistä mielenkiintoa herättävää. Suositus ei sisällä vastaavaa avoimuustasoa kuin listayhtiöiden hallinnointikoodi, joka edellyttää laajaa tietojen antamista yhtiön internetsivuilla sijoittajaystävällisellä tavalla.\nHyvää hallinto- ja johtamistapaa koskeva suositus kuntakonsernissa edellyttää henkilötietojen antamista hallituksen jäsenistä (4.16) sekä riippumattomuuden arvioimiseksi tarvittavien tietojen antamista (4.17), mutta suosituksissa ei edellytetä tietojen antamista puolueen jäsenyydestä eikä puolueveron maksamisesta.\nPohdittaessa yritysten hyvän hallinnoinnin periaatteita ja tavoitteita voi päätyä vain siihen lopputulokseen, että avoimuus kuuluu kuntayhtiöiden hallituspalkkioista maksettaviin puolueveroihin. Hyvään hallinnointiin kuuluu, että hallituksen jäsenten sidonnaisuudet ovat tiedossa, ja tällaisena sidonnaisuutena on aiheellista pitää puolueveron maksamista.\nKorruptio tapahtuu salassa\nSellaisiakin näkemyksiä on esitetty, että hallituspaikoista perittävä puoluevero olisi korruptiota. Transparency Suomi ry:n mukaan korruptio on toimivallan väärinkäyttöä yksityisen tai ryhmän oikeudettoman edun saavuttamiseksi. Korruption välineenä voidaan käyttää esimerkiksi rahaa, rahanarvoisia etuja tai nimityksiä.\nPuolueveroa ei voida ainakaan suoranaisesti pitää tällaisena korruptiona. Tyypillisesti korruptio tapahtuu salassa, ja puolueveron maksaminen on yleisesti tiedossa. Korruptioepäilyjä kuitenkin hälventäisi, jos hallituspalkkioista maksettava puoluevero olisi täyden avoimuuden piirissä.\nLautakuntatyöskentelyn osalta on tapana, että kunnan taloustoimisto ohjaa sovitun osan palkkioista suoraan puolueelle. Kuntayhtiöiden osalta ei voitane näin menetellä. Osakeyhtiön hallitukseen on valittu tietyt henkilöt, joille maksetaan palkkio hallitustyöstä. Oikeuskäytännössä ei ole hyväksytty edes sitä menettelyä, että hallituksen jäsenen yrityksen hallitustyöstä saama palkkio maksettaisiin hänen omalle yritykselleen. Hallituspalkkio verotetaan henkilökohtaisena tulona, ja perusteena on hallitusjäsenyyden henkilökohtainen luonne.\nKuntayhtiöiden hallituspalkkioiden osalta on syytä menetellä vastaavalla tavalla kuin muissakin osakeyhtiöissä ja maksaa hallituspalkkiot jäsenille itselleen, jotka sitten tilittävät puolueen sääntöjen mukaiset osuudet puolueelle.\nListayhtiöiden hallinnointikoodi sisältää suosituksen hallituksen jäsenten riippumattomuudesta (14). Sen mukaan hallituksen jäsenten enemmistön on oltava riippumattomia yhtiöstä ja heistä kahden vielä riippumattomia merkittävistä osakkeenomistajista. Pörssiyhtiöiden riippumattomuusmääritelmä ei sisällä aineksia puolueveron asianmukaisuuden arviointiin.\nHyvää hallinto- ja johtamistapaa kuntakonsernissa koskevan suosituksen mukaan hallitusten jäsenten on oltava yhtiöstä aidosti riippumattomia (4.15). Suosituksessa ei edellytetä riippumattomuutta merkittävistä osakkeenomistajista toisin kuin pörssiyhtiöissä. Näin esimerkiksi kunnan työntekijät täyttävät kuntakonserneja koskevan suosituksen riippumattomuuskriteerit. Puolueveroon liittyviä aineksia riippumattomuuskriteeri ei sisällä.\nHallituksen jäsenten pätevyys\nKokonaan oma kysymyksensä on se, saadaanko kunnallisiin yhtiöihin paras mahdollinen osaaminen, jos hallituspaikat läänitetään puolueille niiden valtasuhteiden mukaan. Puolueaktiivina toimiminen ei sellaisenaan pätevöitä yhtiön hallitustyöskentelyyn. Kaikkien kuntalaisten etu olisi, että kuntayhtiöiden hallituksissa istuisi osaavia henkilöitä, jotka hoitaisivat yhtiön hallintoa kunnan ja siten kuntalaisten eduksi. Kunnallisten yhtiöiden harjoittama toiminta ei ole vähäistä, joten meidän kaikkien omistamat yhtiöt ansaitsevat asiantuntevat hallitukset.\nKuntayhtiöiden nykyinen hallitusvalintamekanismi aiheuttaa haasteita kunnan konserniohjaukselle. Konsernijohto ei voi käytännössä voi valita tytäryhtiöiden hallituksiin konsernin kokonaisuuden kannalta parhaina pitämiään henkilöitä. Tämä on merkittävä ero verrattuna yksityisen sektorin konserneihin, joissa konsernijohto käytännössä valitsee tytäryhtiöiden hallitukset, ja kyseinen mekanismi voi hämärtää kuntakonsernin johdon vastuuta.\nKuntasektorin johtotason työpaikkojen houkuttelevuutta yksityiseen sektoriin verrattuna voi vähentää se, että yleisessä tiedossa on, että ura ei etene hallitustyöskentelyn tasolle kuntayhtiöissä, vaikka näyttö osaamisesta ja tuloksellisesta johtamisesta olisi annettu.\nJärjestelmään liittyy myös se näkökulma, että yhtiön toimiva johto voi käytännössä viedä yhtiössä vallan hallitukselta, jos hallituksella ei ole riittävää osaamista tehtäväänsä.\nKuntayhtiöiden osalta ei ehkä aina mielletä, että osakeyhtiömuotoiseen toimintaan soveltuu osakeyhtiölain mukaiset hallituksen huolellisuus- ja vahingonkorvausvelvoitteet. Tämä näkökulma lienee jäänyt vähäiselle huomiolle kuntien liikelaitosten yhtiöittämisen yhteydessä ja valittaessa yhtiöiden hallituksiin jäseniä poliittisten puolueiden valtasuhteiden mukaan.\nOsakeyhtiölain mukaan yhtiön hallituksen on huolellisesti toimien edistettävä yhtiön ja sen kaikkien osakkeenomistajien etua. Laissa ei ole poikkeusta kuntayhtiöiden osalta, eikä niiden hallitustyöskentelyssä sen vuoksi ole laillista edistää puolueen tarkoitusperiä yhtiön ja sen osakkeenomistajien vahingoksi.\nHallituksen jäsenillä on myös lakisääteinen vastuu valvoa toimitusjohtajan vastuulla olevaa yhtiön hallintoa. Vastuun realisoituminen ei ole pelkästään teoreettinen mahdollisuus, kun ottaa vertailukohdaksi 1990-luvun säästöpankkikriisin aikaiset hallitusten vahingonkorvausoikeudenkäynnit.\nViime aikoina käyty keskustelu kuntayhtiöiden hallituspalkkioista perittävästä puolueverosta on tarpeellista. Vaikka puolueveroa ei voida pitää korruptiona, hyvään hallinnointiin kuuluu laaja avoimuus hallituksen jäsenten sidonnaisuuksista. Kun kuntayhtiöiden omistajia ovat viime kädessä kuntalaiset, heidän saatavillaan tulee olla tiedot hallituspalkkioista maksettavista puolueveroista.\nJatkossa olisi syytä ratkoa, onko puoluevero asianmukainen tapa tukea puolueiden paikallistoimintaa vai pitäisikö se tapahtua suoranaisena paikallisena puoluetukena. Selvittämisen arvoinen asia olisi myös se, onko kunnallisten palvelujen yhtiöittäminen johtanut aiempaa vähempään avoimuuteen sen myötä, että yhtiöiden hallituksista on muodostunut eräänlaisia epävirallisia lautakuntia, joihin ei kohdistu kunnallisen toiminnan yleisiä avoimuusvaatimuksia.\nKaikkein tärkein pohdinnan paikka on se, onko puolueiden valtasuhteisiin perustuva kuntayhtiöiden hallituspaikkojen jakautuminen puolueiden voimasuhteiden mukaan nykyaikaa ja saadaanko nykyjärjestelmällä kuntayhtiöiden hallituksiin osaavimmat henkilöt edistämään kuntien ja välillisesti kaikkien kuntalaisten etua. Keskeistä on myös se, että kuntayhtiöiden hallinnoinnissa noudatettaisiin samoja menettelyjä avoimuudessa, hallituksen riippumattomuuden arvioinnissa ja hallituspalkkioiden maksussa kuin yksityisissä yhtiöissä.\nAvainsanat: hyvä hallinnointi, kuntayhtiö, Leena Linnainmaa, puoluevero, pörssiyhtiö\nGreen Care – hyvinvointipalveluita luontolähtöisesti\nSamuli Haapasalolle yritysnäkökulma on metodi liikenteen kehittämiseen


Keskustan Korhonen korottaisi suurituloisten veroja - Keskisuomalainen\nKotimaa 08.03.2009 00:10\nKeskustan Korhonen korottaisi suurituloisten veroja\nKeskustan puoluesihteeri Jarmo Korhonen haluaa kiristää suurituloisten verotusta. Hän sanoo sanomalehti Länsi-Savon verkkosivuilla, että veronkorotus auttaisi Suomea selviytymään talouskriisistä. Lisäksi olisi harkittava uudentyyppisen varallisuusveron käyttöönottoa.\n– Muita vaihtoehtoja ei voi olla. Velkaannumme sellaisella vauhdilla, että sen maksaminen vie vuosikymmenet, puoluesihteeri varoittaa.\nKorhosen mielestä Suomeen tarvitaan suuri yhteiskuntasopimus, jossa ratkaistaan eläköityminen ja ostovoiman turvaaminen palkkaratkaisuin. Lisäksi pitäisi sopia, mistä valtio saa lisää rahaa, kun työnantajien Kela-maksu poistuu.


Sekasotkuisa koti: Koristuksia\nMeilläkin ollaan palattu arkeen. Mies meni takaisin töihin ja minä jäin koirien kanssa jatkamaan kotoilua. Toki ensi maanantaina minulla alkaa kuukauden kestävä työkokeilu -jakso, mutta siitä lisää myöhemmin. Tämän päivän vietin teekupposen ääressä, katsellen Walt Disneyn piirrettyjä. Lisäksi laitoin seinälle muutaman kaunisteen lisää.\nSeinää kaunistavat seinälautaset, jotka äitini osti minulle Juthbackan rompetorilta ja peili, jonka kummitätini oli antanut vanhemmilleni. Peilin pinta on kauniisti kulahtanut jo, oman kuvajaisensa näkee täydellisenä, ei paljoa näy näppylät :) Ensin aioin laittaa peilin kirjastoon, mutta tuossa se on parempi ainakin hetken aikaa. Seinä olisi näyttänyt hyvin alastomalta pelkillä seinälautasilla.\nToin viimeksi käydessäni vanhempieni luota askon maton, jonka dyykkasin viime kesänä. Matosta on vain hankalaa saada kuvaa, sillä sen päällä aina köllöttelee vähintään yksi nelijalkainen ystävä. Tämä matto vaihdettiin pelkästään sen takia, että koirankarvat eivät näy siinä niin paljon kuin tummapohjaisessa. Kolme koiraa, joista kaksi karvanlähdöllä, huhhuh.\nSamalla mukaani lähti mumman vanha emali-pannu, jossa valitettavasti oli reikä niin sitä ei voi käyttää lainkaan.\nLähettänyt Talvikettu klo 10.50\nTiina 3. syyskuuta 2013 klo 11.33\nkomia peili! :)


Suomen Rautatiemuseo (Hyvinkää, Suomi) - arvostelut\nKaikki nähtävä ja koettava lähellä kohdetta Suomen Rautatiemuseo\nHyvinkää: näe ja koe – sijalla 1/17\nHyvinkäänkatu 9, Hyvinkää 05800 Suomi\n42ravintolaa 1 km:n säteellä\nPaavo N kirjoitti arvostelun heinä 2020\nVihti, Suomi35 julkaisua12 kiitosta avusta\nSiisti museo, jossa hienosti entisöityjä laitteita tyylikkäästi esillä. Mikäli aihe kiinnostaa, suosittelen lämpimästi! Pikkuväelle piha-alueella juna-ajelua säävarauksella. Koronan vuoksi lasten puuhanurkka näytti olevan kiinni\nAarneVasuri kirjoitti arvostelun kesä 2020\nHyvinkää, Suomi136 julkaisua43 kiitosta avusta\nIlmarise viisii matkatekkoo\n”Vestiina lentte” sano Tahvo-eno aikannaa ko Perkjärve asemal junnaa hyppäs ja läht Pietarii. Hääko ol höynähtänt ruppeemaa kauppijaaks, hänel ol paikka Neuskoi rintkal mis hyö Takskoopleri kans möivät millo mitäkii - kesäl piuvvarloi ja jollokullo kotkylä potattilloi ja mantsikkoi, a pakkasil saunavastoi ja sienserpaa. Kottii Kuusaa kyllää kuletti minkä mitäkii, korvaläppylöi, laakerperilehtii, sokurtuusii ja mostpuit sorjii sajuluskii. Sanal sannoi potrii poikii olliit! A nyt sit Hyvinkääl vunuka kans mäntii Rautatiemuseoo mis onkii paljo kasseltavvaa. Vanhoi veturloi on monta, sinisii keisari vaunuloi Vennää ajalt. Helpost iha pölästyy mite suur siihe aikaa vetur ol. Resina on lustii ja pihal pääsöö museopäivin kyytiikii. Lapsii varte on ulkon rata mis puistojuna kulkoo ja mukkaa voip istuu pienel maksul. Kohvila palveloo puihe al. Museo kaupast saap ostaa matkamuistoloi. Näinikkästee sanal sannoi rateva paikka käyvä, nähhä ja kässätä vanhaa aikaa - sielhä se on, eijookkaa mänt mänöjää! 😊…\nnellikuvaa kirjoitti arvostelun heinä 2019\n91 julkaisua26 kiitosta avusta\nHauska junia rakastavalle lapselle\nKäytiin museossa pienten lasten kanssa (4 & 5v). Poikani tykkäsi erityisesti leikkihuoneessa olevasta junasta ja junailijan hatusta, jota sai lainata leikkeihin. Se vähän harmitti, kun näyttelyjuniin ei saanut mennä sisälle. Aiemmin on ollut kuulemma joku tapahtuma, jossa sisällekin on päässyt. Museon kaupasta tarttui mukaan veturilelu. Kahvilan tarjonta oli aika pientä, kuten karjalanpiirakkaa ja mokkapalaa.…\nHeidi449 kirjoitti arvostelun marras 2018\nHelsinki, Suomi646 julkaisua259 kiitosta avusta\nNavigaattori yritti opastaa väärään paikkaan, mutta museolle on hyvät tienviitat, ja niiden avulla löysimme perille. Pysäköintialue oven edessä. Sisäänpääsypiletti 9 euroa aikuiselta. Museo oli yllättävän mielenkiintoinen, junat on kunnostettu todella upeasti. Juniin ei pääse sisälle lainkaan, mutta niiden viereen on rakennettu katselutasanteet, ja siten sisään näkee ikkunan kautta. Junat ovat katetuissa, siisteissä halleissa. Museorakennuksia myös pienen kävelymatkan päässä ulkona. Kaikki paikat kannattaa koluta lävitse, sillä mielenkiintoisia tarinoita löytyi kaikkialta. Pyörätuolilla pääsee kohtuullisen hyvin jos avustaja mukana. Wc tilat löytyy, sekä pienimuotoinen kahvila ja matkamuistomyymälä. Junat ovat katetussa hallissa, joka on viileä, muttei yhtä kylmä kuin ulkona. Suosittelen varaamaan sellaisen vaatetuksen päälleen jossa pärjää ulkonakin.…\nMikaSaukkola kirjoitti arvostelun loka 2018\nNurmijärvi, Suomi12 julkaisua1 kiitos avusta\nPerheen kanssa poikkesimme Hyvinkään rautatiemuseossa historian havinaa nuuskimassa. Museo tarjoaa edullisen aikamatkan vetureiden ja hiukan erikoisempienkin vaunujen maailmaan. Visiittimme oli rahan väärti. Suosittelen.\nSuomen Rautatiemuseo: usein kysytyt kysymykset\nMilloin Suomen Rautatiemuseo on avoinna?\nSuomen Rautatiemuseo on auki seuraavasti:\nMitkä hotellit ovat lähellä kohdetta Suomen Rautatiemuseo?\nHotellit lähellä kohdetta Suomen Rautatiemuseo:\n(1.20 km) Hotel Sveitsi\n(0.88 km) Scandic Hyvinkää\n(12.92 km) Teatterihotelli Riihimäki\n(13.27 km) Hotelli Seurahuone\n(15.60 km) Hotel Kiljava\nTutustu kaikkiin kohteen Suomen Rautatiemuseo lähellä oleviin hotelleihin Tripadvisorissa\nMitkä ravintolat ovat lähellä kohdetta Suomen Rautatiemuseo?\nRavintolat lähellä kohdetta Suomen Rautatiemuseo:\n(0.25 km) Ravintola Turkinpippuri\n(0.67 km) Restaurant Medicin Man\n(0.63 km) Amarillo\n(0.60 km) Pekari's Burger\n(1.02 km) 2Puuta Bistro & Bar\nTutustu kaikkiin kohteen Suomen Rautatiemuseo lähellä oleviin ravintoloihin Tripadvisorissa


Luettua: Huhtikuu 2019 | Ville Yli-Knuutila\nRaskaasta aiheestaan huolimatta melko helppo ja kevyt lukukokemus. Suosittelen.\nBrian Wood – Northlanders Vol. 7: The Icelandic Trilogy (sarjakuva)\nNorthlanders on 7 kirjaa käsittävä sarjakuvakokonaisuus, joka koostuu eri mittaisista Eurooppaan sijoittuvista viikinkitarinoista. Viimeinen albumi kertoo ihan pätevän kolmiosaisen tarinan Hauksson-perheen vaiheista, mutta omaksi suosikikseni näistä seitsemästä sarjakuva-albumista nousi neljäs osa, puhtaaksi survival horroriksi muuttuva The Plague Widow.\nSynkkää ja brutaalia meininkiä, eli tietysti suosittelen!\nTony Sandoval – Doomboy (sarjakuva)\nDoomboy kertoo metallijäbästä nimeltä D, jonka tyttöystävä kuolee yllättäen. Surua käsitelläkseen hän vetäytyy kaverinsa Sepelin kanssa meren rannalle kuuntelemaan laivojen radioliikennettä ja soittamaan doom metal -riffejä. Vain omalle itselleen soitetut kappaleet alkavat pian kuitenkin kiinnostaa myös muita.\nSurumielinen ja hieno tarina, suosittelen!\nPetri Hiltunen – Laulu yön lapsista (sarjakuva)\nVuonna 1562 tsaari Iivana Julma lähettää kaksi sotilasta sekä runoilijan tapaamaan vampyyrien kuningasta. Tehtävä ei kuitenkaan suju aivan niin hyvin kuin voisi toivoa.\nOikein hyvää fantasia/seikkailusarjakuvaa, vaikka juoni kulkeekin eteenpäin hieman köpöisesti. Mutta köpöisyys on osa Hiltusen charmia! Suosittelen.\nTapani Bagge – Se murhaa joka osaa\nTämä Raymond Chandlerin teokselta nimensä napannut kirja on itse asiassa kirjoitusopas, jonka alaotsikko “Dekkarin tekemisen taito” kertoo kaiken oleellisen. Kirjassa käsitellään mm. dekkarin rakennetta, tyyliä, hahmoja ja kieltä.\nPaljon hyvää asiaa pienessä paketissa, suosittelen erityisesti kirjoittajille!\nTapani Bagge – Pieni talvisota\nPitihän se sitten lukea yksi Baggen proosateoskin kun tykkäsin kirjoitusoppaasta sen verran paljon. Kirjastosta satunnaisotannalla käteen osunut “Pieni talvisota” jätti kuitenkin aika hämmentyneen fiiliksen. Ehkä tästä olisi ymmärtänyt enemmän, jos olisi lukenut muitakin “Hämeenlinna Noir” -sarjan kirjoja? Tai dekkareita yleensä? Anyway, kirjan tarina käy läpi Hämeenlinann seudulla riehuvaa jengisotaa ja siihen osallistuvien erilaisten puupäähahmojen toilailuja.\nSekava ja tylsä, en suosittele.\nPrevious Previous post: Risto Isomäki – Viiden meren kansa\nNext Next post: Marko Hautala – Kirottu maa


Tuire Arpalahti: ISME -konferenssi Brasiliassa 2015 -\nTuire Arpalahti: ISME -konferenssi Brasiliassa 2015\nAvoin ja utelias mieli, näillä eväillä lähdin ensikertalaisena ISME:n konferenssiin eteläiseen Brasiliaan, Porto Alegreen. Konferenssiin kokoontui musiikkikasvattajia ja tutkijoita ympäri maailmaa, kaukaisimmat saapuivat Australiasta ja Uudesta Seelannista saakka. Konferenssin ohjelma lähetettiin osallistujille etukäteen, pitkällä lentomatkalla oli hyvin aikaa tutustua todella laajaan tarjontaan ja vähän ruksailla itseä kiinnostavia esityksiä tai luentoja.\nKoko tapahtumasta tuli mieleen tutkijoiden kokoontumisajot; musiikin ja erityisesti musiikkikasvatuksen tutkijat kokoontuvat yhteen, tapaavat vanhoja kollegoita ja samalla solmivat uusia kontakteja. Ilmassa oli suuren perhejuhlan tuntua, lämmin ja innostunut tunnelma valtasi yliopiston kampuksen. Tällainen taiteen perusopetuksen työläinenkin tunsi itsensä tervetulleeksi joukkoon, vaikka kosketuspintaa tutkimustyöhön ei juuri ole.\nViisi päivää koulunpenkillä istuen, tutkimusesitelmiä ja konsertteja kuunnellen vierähti nopeasti. Etukäteen suunnittelemastani ohjelmasta jouduin poikkeamaan aika lailla, sen verran paljon muutoksia oli tullut konferenssiohjelman julkaisemisen jälkeen. Niinpä päädyin muutaman kerran kuuntelemaan jotain ihan itselleni vierasta aihetta, joskus ihan vahingossa. Itseäni kiinnosti instrumenttipedagogiikan tutkimukset ja yritin poimia sieltä erityisesti jousisoittimiin liittyvät esitykset. Kuuntelin paljon konsertteja, erityisesti brasilialaisten ryhmien esitykset olivat mielenkiintoisia. Oli ilahduttavaa nähdä ja kuulla, kuinka he käyttävät oman maan musiikkia. Sovitukset ja kokoonpanot olivat hyvin monimuotoisia ja ennakkoluulottomia. Orkestereiden ja yhtyeiden johtajat tuntuvat panevan peliin kaiken luovuutensa, valmiita sovituksia näille kokoonpanoille ei ole olemassa.\nBrasilian koulujärjestelmään on saatu musiikinopetus pakolliseksi oppiaineeksi vasta vuonna 2008. Kaikkialle maahan ei edelleenkään ole saatu päteviä musiikinopettajia, eikä opetussuunnitelmakaan taida olla valmis. Musiikkikasvatuksen merkitykseen on maassa kuitenkin vankka usko. Se nähdään tärkeänä tekijänä erityisesti lasten ja nuorten syrjäytymisen ehkäisyssä. Brasilialaisilla tuntuu olevan mahtavan positiivinen tahto levittää musiikkikasvatusta maan joka kolkkaan. Innostusta ja tekijöitäkin löytyy, puuttuu vain se poliittinen tahto, rahoitus. Ongelmat ovat siis samankaltaiset ympäri maailmaa. Ihmettelin itsekseni kuunneltuani Porto Alegren sinfoniaorkesteria yliopiston nuhruisessa juhlasalissa, että kuinka 1,5 miljoonan asukkaan kaupungissa ei ole yhtään kunnon konserttisali, mutta löytyy kyllä kaksikin maailmanluokan jalkapallostadionia.\nKonferenssi päättyi seuraavan ”isäntäorganisaation” konserttiin. Royal Conservatoire of Scotland järjesti upean ja taidokkaan shown. Tunnelma suorastaan räjähti, kun säkkipillinsoittajat marssivat lavalle. Orkesterin johtaja juonsi tilaisuuden letkeästi ja kiitti isäntiä vieraanvaraisuudesta, jopa sääolot olivat kotoisat. Eteläisen Brasilian talvi kun muistutti meidän tämän vuoden kesäkuuta. Koleasta säästä huolimatta Brasilia teki vaikutuksen ystävällisyydellään ja avoimuudellaan. Ihmiset olivat aidosti kiinnostuneita siitä, miten yksin liikkuva nainen kaukaa Suomesta on päätynyt tuohon Brasilian kolkkaan.


Uudet puhelimet pitävät elossa Nokian perintöä – akkukesto jopa neljä viikkoa | Tekniikkatalous\nAntti Kailio, 22.3.2020 20:30 ÄlypuhelimetPuhelimetPeruspuhelimet\nHMD Global julkisti perjantaina kolme uutta Nokia-puhelinta. Päähuomion vei odotetusti 5g:llä varustettu Nokia 8.3.\nMyös edullisemmat nyt julkistetut Nokia-luurit ovat katsastamisen arvoisia. Digit.in-sivuston mukaan 189 euron suositushinnalla myyntiin tulevan Nokia 5.3:n akun luvataan kestävän yhdellä latauksella kaksi päivää. 4 000 mAh:n kapasiteetin akku tukee kymmenen watin latausta.


Barokki jälkiruokakulhot,4 kpl:tta -TARJOUS-, ...\nBarokki jälkiruokakulhot,4 kpl:tta -TARJOUS-\nLarko Ja Elisa\nIlmoitustyyppi: Myydään Ilmoitus jätetty: 6 tammikuuta 10:12\nBAROKKI / Siiroinen ( 1970-1980 luvun taite,lahjana saadut)\nKAIKKI MYYTÄVÄT HÄMEENLINNASSA, KORONA VAPAASSA KODISSA!\nNyt reippaan kuukauden päästä muutto edessä,ja tavaraa tulee myyntiin, käyttö- sekä perintätavaraa.\nTässä upea tilaisuus ostaa joko käyttämättömät tai kerran käytetyt BAROKKI-jälkiruoka-astiat.\nKunto: Täydellinen,ehjä,ei halkeamia,lohkeamia, ei konepesussa olleita,kun ei käyttöäkään tiedossa "sähkön aikana" :) :)\nVäri tuo tavoitellun keltainen.\nKatsohan myös muita kohteitamme,yhdistele,tee tarjous tai kysy tarjousta useammasta kerralla!\nTarvittaessa postitamme mahd. edullisesti, voimme jopa ajella ja tuoda tiettyyn rajaan saakka,pikku maksusta pidemmällekin\nOta yhteyttä ilmoittajaan Larko Ja Elisa\nLähetä viesti ilmoittajalle Larko Ja Elisa


Saab 9-3 205hv, Leima 6/18. Täysin ruostevapaa! Viistoperä 1999 - Vaihtoauto - Nettiauto\n205hv, Leima 6/18. Täysin ruostevapaa!\nVuosimalli 1999 (ensirek. 5-2000) Katsastettu 6-2018\nSaab 9-3 205hv, Leima 6/18. Täysin ruostevapaa!\nSport edition Saabi ysikolonen. Todella hyvä käyttöauto. Loistavan vakaa pitkillä matkoilla. Mukavuutta antaa vakionopeudensäädin ja monitoimiratti.\n-Uusi tukivarsi laitettu eteen 2017\n-Jarrupalat ja levyt joka nurkkaan 2017\n-Uudet etuiskunvaimentimet 2016\n-Sisusta virheetön, ei tupakoitu.\n-Ilmastoinnin kompura vaihtokunnossa 150e\n- Peräkoukku löytyy, sekä tarpeeksi voimaa vetopuuhiin\n-Uusi lamdaanturi sekä alipaineletku 2 v sitten.\n- Uusi ölljypumppu 4 v sitten\n-Mitsubishin turbo ja moottorina toimii kestävämpi versio kun seuraavan sukupolven ysikolosissa\n-Autossa miniantenni, joka on todellakin siistimpi kuin normaali. Normaali on yli metrin mittainen.\nÖljyt vaihdettu vuosittain ja 250 000 kohdalla vaihteistoöljyt sekä ohjaustehostimen öljyt.\nAuto on galvanoitu sekä sinkitetyllä korilla. Ei ruostetta, missään!\nHuoltokirjassa merkinnät alusta alkaen huolloista\nMyös katsastushistoria tallessa\nEi vuoda öljyä, lämmöt eivät ikinä ole kohonneet normaalista ja kaikki sähköt pelaavat lukuunottamatta oikeaa takaikkunaa.\nTakalasin pyyhin uupuu, mutta itse en koe sitä tarpeelliskesi.\nOn muuten rankattu yhdeksi maailman hirviturvallisimmaksi autoksi. Ei tupakoitu! Piilota »\nKysymys: onko leimassa? - *****\nVastaus: On leimassa\nVastaus: Raha ensisijaisesti, mutta voidaanhan kattoo läpi jos sattumalta oot täällä\nNettiauto ID 9804281


Matkalla jonnekin: The best is yet to come - haaste jatkuu\nParas mulle tänä vuonna tapahtunut asia on ehkä enemmänkin tapahtumien ketju kuin yksi yksittäinen asia. Ketju saa alkunsa yliopistosta valmistumisesta, jonka johdosta pystyin sanomaan heipat Suomelle ja lähtemään tänne Teksasiin. Sitä seuraa green cardin, työluvan ja työn saaminen.\nAluksi en todellakaan tiedostanut tänne tulon olleen hyvä asia, vaan olin enemmänkin tylsistynyt ja yksinäinen ja ärsyyntynyt kaikesta. Taisi ihan rehellinen kulttuurishokki vaivata, vaikken sitä silloin tiedostanutkaan. Asioiden edetessä ja uusien ystävien löytyessä alkoi tilanne helpottamaan ja aloin viihtyä täällä paremmin. Nyt oon myös tajunnut kuinka paljon sitä on oppinut ja muuttunut tässä viimeisten 9 kuukauden aikana ja kun kulttuurishokkikaan ei enää (kai) vaivaa niin asiat näkee eri tavalla. Vaikka toki vieläkin ärsyttää monet asiat, kuten tiettyjen asioiden toimimattomuus täällä, niin ärsytys ei ole enää samoissa sfääreissä kuin silloin aluksi.\nEtäisyyden ottaminen Suomeen kunnolla ekaa kertaa elämässä on todellakin ollut hyvä asia, vaikka aluksi tekikin mieli mennä siellä käymään koko ajan. Nyt jälkeenpäin ajatellen taitaa se oikeasti olla vain positiivinen asia että Suomeen menoa tuli odotettua näinkin kauan (jouluna olen siis sinne menossa).\nAsiat ovat jotenkin vain loksahtaneet paikoilleen :) Sitä on vaikea selittää, mutta ehkä muut saman läpikäyneet voivat yhtyä näihin tuntemuksiin.\nEn kyllä vieläkään väitä Houstonin olevan mun paikka, mutta juuri tällä hetkellä täällä on ihan kiva olla koska tiedän, että tämä ei tule olemaan pysyvä tilanne. Puhuttiin vähän syvällisiä tästä asiasta tyttöjen kanssa Galvestonin viikonlopun aikana ja sain ihan varteenotettavia neuvoja konkari-expateilta!\nLähettänyt Emmi H klo 12.03\nTunnisteet: haaste, Houston, Suomi, tulevaisuus, unelmat\nSoile 6. marraskuuta 2014 klo 2.25\nHyvä että olet sopeutunut noin hyvin. Mulla vähän sama, vaikka tätä nyt kodiksi kutsukin, niin en ole tänne silti ainaiseksi jäämässä. Viihdyn ihan kohtalaisesti enkä ärsyynny enää\nsamalla lailla ärsyttävistä asioista kuin alussa.\nKun menen jouluksi Suomeen olen tänä vuonna käynyt siellä kolme kertaa, jatkossa aion käydä n 6kk välein.\nEmmi H 6. marraskuuta 2014 klo 7.22\nSe ärsytys kyllä helpotti mulla heti kun viisumi ynnä muut asiat sai kuntoon ja maastapoistumiskielto poistui :) Ja sitten kun juteltiin tyttöjen kanssa ja tajusin ettei tämä ole pysyvä tilanne. Ja tietty se helpottaa että niitä kavereita täällä on myös joille puhua! Oon sun blogista sen kuvan saanutkin että tykkäät siellä olla tällä hetkellä. Sä oot siinä mielessä onnekas että ihan "omilla ehdoilla" saat mennä ja tulla kuten haluat eikä tarvi ottaa muiden mielipiteitä ja työkuvioita huomioon miettiessä missä asua :)


Ruotsi on kiva mutta hyödytön kieli | Kolumnit | HS\nPäivitetty: 4.5.2014 8:16\nTykkään kielistä. Lähes koko elämäni ajan olen opiskellut jotakin kieltä. Tuhansia tunteja.Mutta osaan käyttää sujuvasti ainoastaan suomea. Minulla ei ole niin kutsuttua kielipäätä. Olen kateellinen kaikille niille kaksi- tai kolmikielisille kavereilleni, jotka vaihtavat kieltä lennosta.\nKoulussa valitsin tietenkin kielilinjan. Pitkää ruotsia, pitkää saksaa, lyhyttä ranskaa ja englantia.Aika moni koulua käynyt suomalainen osaa kolmea neljää kieltä, mikä herättää ulkomailla hämmästystä. Silloin tuntee ylpeyttä suomalaisesta koululaitoksesta.Kehuihin on tapana vastata, että suomea puhuu niin harva, että meidän on opiskeltava muitten kansojen kieliä.Maailmassa, jossa kasvoin, ei ollut vaikea motivoida itseään. Kielet avasivat maailman. Ranska oli taiteen, diplomatian, gastronomian, kilpapyöräilyn, rakkauden ja jopa postin kieli. Sen osaamisessa oli rankasti statusta.Saksa taas oli tekniikan, kaupan, mäkihypyn, runouden ja filosofian kieli, jota luokan tytöt oppivat seurustelemalla, kun kaupunkiin tuli kesäisin mukavia saksalaispoikia. Ruotsia tarvitsi, kun lähti kesätöihin Ruotsiin.Sivistyneet ihmiset osasivat kieliä. Usein kuuli elämänohjeen: Opiskele kieliä, nuori mies. Se kannattaa aina.Se oli monikielinen Eurooppa. Saksalla pärjäsi koko Keski-Euroopassa, Ranskassa taas selvisi ainoastaan ranskalla, Italiassa oli osattava italiaa. En muista koskaan yrittäneeni puhua ruotsalaiselle englantia.Nicht hinauslehnen, Ne pas se pencher au dehors, È pericoloso sporgersi, Do not lean out.Mutta se Eurooppa on menneisyyttä. Jos nykyisin yritän sönköttää nuorelle berliiniläiselle saksaa, hän vaihtaa sen sitkeästi yhä uudelleen englanniksi. Sama Tukholmassa. Hollannissa ja Tanskassa ihmisiä voi puhutella suoraan englanniksi. Virolaiset poliitikot vastaavat nykyisin englanniksi, aiemmin suomeksi. Katainen ja Reinfeldt puhuvat keskenään tasaveroisesti englantia.Vaihtavatko helsinkiläishipsterit Air Berlinin lennolla kielen saksaksi? Zweimal Kaffee mit Milch, bitte. Epäilen.Nyt puhutaan euroenglantia. Eurooppa on muuttunut suureksi lentoasemaksi, ja lentoasemilla on luontevaa kommunikoida ainoalla ilmaliikenteen kielellä. Et edes tiedä, mitä olisivat muilla kielillä Baggage drop, Security check, Transfer flights.Olin valinnut väärän taktiikan. Luin kaikkia muita kieliä paitsi englantia, sillä sitä oppi amerikkalaisilta kavereilta ja popmusiikista. Ja sille tasolle se jäi, oli niin kiire opiskella muita kieliä, tulla kansainväliseksi.Mutta – huomasin järkytyksekseni – hyvä kielitaito tarkoittaakin nyt sujuvaa englantia. On plussaa, jos lisäksi selviää jollakin muulla kielellä. Olin opetellut yhdeksää kieltä, enkä osannut yhtään niistä kunnolla. Lukiolaisetkin puhuvat parempaa englantia kuin minä.Tiedän, mitä aiotte sanoa. Jos haluaa ymmärtää syvästi Portugalia, on puhuttava sukkaa kutovan mummon kanssa portugalia.Olen ihan samaa mieltä. Mutta oikeasti tavallisempaa on joutua puheisiin nykyeurooppalaisen kanssa, joka taatusti puhuu parempaa englantia kuin minä portugalia.Minustakin on kivempi keskustella niin, että edes toinen puhuu äidinkieltään. Inhoan euroenglannin latteutta. Valtaosaa ihmisistä se ei häiritse.Tässä vaiheessa aina sanotaan, että kielten oppiminen on myös kulttuurin oppimista. Oui, oui.Mutta vaeltavathan länsinuoretkin rinkat selässä ympäri Aasiaa tutustumassa vieraisiin kulttuureihin, mutta eivät opettele hindiä, nepalia, thai-kieltä tai tagalogia.Sanon tämän raskain mielin: olisin voinut käyttää aikani paremmin kuin taivuttelemalla ranskan ja espanjan verbejä.\nKielipääomastani tuli värikäs laahus, jota on kyllä mukava esitellä, mutta aika epäkäytännöllinen se on. Jos nyt olisin kaksikymppinen, vaihtaisin sen kyllä virheettömään englantiin.En minä halunnut tällaista Eurooppaa, mutta tällainen siitä tuli. Olisin viihtynyt siinä vanhassa paremmin.Koululaiset pänttäävät: nous reussissions, vous reussissiez, ils reussissaient, mutta eivät kuule missään ranskaa. He oppivat taitavasti sijoittamaan saksan modaaliapuverbin pääverbin infinitiivissä lauseen loppuun, mutta eivät ymmärrä mitä tarkoittaa Hände hoch! tai Hau ab!Menneessä maailmassa oli ranskan-, venäjän- ja italiankielisiä elokuvia, saksalaisia poliisisarjoja.Millä ihmeellä motivoin seuraavaa sukupolvea opettelemaan kieliä, joita he eivät kuule missään? Ei saksalaisia sloganeita, ei ranskalaisia fraaseja.Maailmassa ei näy mitään merkkejä siitä, että englannin voittokulku pysähtyisi.Päinvastoin, se luultavasti kiihtyy: englanninkielisiä sanoja ja sloganeita tulee suomen sekaan lisää. Lapsemme käyttävät arjessaan vielä enemmän englantia.Ja nyt tullaan arkaan asiaan.Miten motivoin lapsen lukemaan ruotsia? Varsinkin, jos asun vaikka Kuopiossa tai Kajaanissa. Entä jos hän kuulee, että Ahvenanmaan kouluissa suomi ei ole pakollinen kieli?Pohjoismainen yhteys? Kas, kun ei Kalmarin unioni.Minusta ruotsin pitäisi olla koulussa vapaaehtoista. Kaikkeen ei ole aikaa.Nyt nousi monta persukorttia. Sanomalla näin joutuu äkkiä sijoitetuksi perussuomalaisten leiriin.Jos jonkin aineen on edelleen oltava koulussa pakollista, niin ainakin historian.Että ymmärtäisi, mitä maailmassa tapahtuu. Historia on tunnettava, jotta ei eläisi menneessä.Teen tämän nyt vielä selväksi: Pidän Ruotsista ja ruotsin kielestä, ja minusta on hauskaa yrittää puhua ruotsia. Hufvudstadsbladet on hyvä lehti, ja ruotsinkieliset tv-ohjelmat ovat mainioita. Suosittelen lämpimästi ruotsin opiskelua. Mutta maailma on muuttunut.Englanti on voittanut pelin. Unfortunately.Ilkka Malmberg HSPalstalla arvioidaan kotimaan ja maailman asioita, kosketusetäisyydeltä.\nTykkään kielistä. Lähes koko elämäni ajan olen opiskellut jotakin kieltä. Tuhansia tunteja.Mutta osaan käyttää sujuvasti ainoastaan suomea. Minulla ei ole niin kutsuttua kielipäätä. Olen kateellinen kaikille niille kaksi- tai kolmikielisille kavereilleni, jotka vaihtavat kieltä lennosta.Koulussa valitsin tietenkin kielilinjan. Pitkää ruotsia, pitkää saksaa, lyhyttä ranskaa ja englantia.Aika moni koulua käynyt suomalainen osaa kolmea neljää kieltä, mikä herättää ulkomailla hämmästystä. Silloin tuntee ylpeyttä suomalaisesta koululaitoksesta.Kehuihin on tapana vastata, että suomea puhuu niin harva, että meidän on opiskeltava muitten kansojen kieliä.Maailmassa, jossa kasvoin, ei ollut vaikea motivoida itseään. Kielet avasivat maailman. Ranska oli taiteen, diplomatian, gastronomian, kilpapyöräilyn, rakkauden ja jopa postin kieli. Sen osaamisessa oli rankasti statusta.Saksa taas oli tekniikan, kaupan, mäkihypyn, runouden ja filosofian kieli, jota luokan tytöt oppivat seurustelemalla, kun kaupunkiin tuli kesäisin mukavia saksalaispoikia. Ruotsia tarvitsi, kun lähti kesätöihin Ruotsiin.Sivistyneet ihmiset osasivat kieliä. Usein kuuli elämänohjeen: Opiskele kieliä, nuori mies. Se kannattaa aina.Se oli monikielinen Eurooppa. Saksalla pärjäsi koko Keski-Euroopassa, Ranskassa taas selvisi ainoastaan ranskalla, Italiassa oli osattava italiaa. En muista koskaan yrittäneeni puhua ruotsalaiselle englantia.Nicht hinauslehnen, Ne pas se pencher au dehors, È pericoloso sporgersi, Do not lean out.Mutta se Eurooppa on menneisyyttä. Jos nykyisin yritän sönköttää nuorelle berliiniläiselle saksaa, hän vaihtaa sen sitkeästi yhä uudelleen englanniksi. Sama Tukholmassa. Hollannissa ja Tanskassa ihmisiä voi puhutella suoraan englanniksi. Virolaiset poliitikot vastaavat nykyisin englanniksi, aiemmin suomeksi. Katainen ja Reinfeldt puhuvat keskenään tasaveroisesti englantia.Vaihtavatko helsinkiläishipsterit Air Berlinin lennolla kielen saksaksi? Zweimal Kaffee mit Milch, bitte. Epäilen.Nyt puhutaan euroenglantia. Eurooppa on muuttunut suureksi lentoasemaksi, ja lentoasemilla on luontevaa kommunikoida ainoalla ilmaliikenteen kielellä. Et edes tiedä, mitä olisivat muilla kielillä Baggage drop, Security check, Transfer flights.Olin valinnut väärän taktiikan. Luin kaikkia muita kieliä paitsi englantia, sillä sitä oppi amerikkalaisilta kavereilta ja popmusiikista. Ja sille tasolle se jäi, oli niin kiire opiskella muita kieliä, tulla kansainväliseksi.Mutta – huomasin järkytyksekseni – hyvä kielitaito tarkoittaakin nyt sujuvaa englantia. On plussaa, jos lisäksi selviää jollakin muulla kielellä. Olin opetellut yhdeksää kieltä, enkä osannut yhtään niistä kunnolla. Lukiolaisetkin puhuvat parempaa englantia kuin minä.Tiedän, mitä aiotte sanoa. Jos haluaa ymmärtää syvästi Portugalia, on puhuttava sukkaa kutovan mummon kanssa portugalia.Olen ihan samaa mieltä. Mutta oikeasti tavallisempaa on joutua puheisiin nykyeurooppalaisen kanssa, joka taatusti puhuu parempaa englantia kuin minä portugalia.Minustakin on kivempi keskustella niin, että edes toinen puhuu äidinkieltään. Inhoan euroenglannin latteutta. Valtaosaa ihmisistä se ei häiritse.Tässä vaiheessa aina sanotaan, että kielten oppiminen on myös kulttuurin oppimista. Oui, oui.Mutta vaeltavathan länsinuoretkin rinkat selässä ympäri Aasiaa tutustumassa vieraisiin kulttuureihin, mutta eivät opettele hindiä, nepalia, thai-kieltä tai tagalogia.Sanon tämän raskain mielin: olisin voinut käyttää aikani paremmin kuin taivuttelemalla ranskan ja espanjan verbejä.Kielipääomastani tuli värikäs laahus, jota on kyllä mukava esitellä, mutta aika epäkäytännöllinen se on. Jos nyt olisin kaksikymppinen, vaihtaisin sen kyllä virheettömään englantiin.En minä halunnut tällaista Eurooppaa, mutta tällainen siitä tuli. Olisin viihtynyt siinä vanhassa paremmin.Koululaiset pänttäävät: nous reussissions, vous reussissiez, ils reussissaient, mutta eivät kuule missään ranskaa. He oppivat taitavasti sijoittamaan saksan modaaliapuverbin pääverbin infinitiivissä lauseen loppuun, mutta eivät ymmärrä mitä tarkoittaa Hände hoch! tai Hau ab!Menneessä maailmassa oli ranskan-, venäjän- ja italiankielisiä elokuvia, saksalaisia poliisisarjoja.Millä ihmeellä motivoin seuraavaa sukupolvea opettelemaan kieliä, joita he eivät kuule missään? Ei saksalaisia sloganeita, ei ranskalaisia fraaseja.Maailmassa ei näy mitään merkkejä siitä, että englannin voittokulku pysähtyisi.Päinvastoin, se luultavasti kiihtyy: englanninkielisiä sanoja ja sloganeita tulee suomen sekaan lisää. Lapsemme käyttävät arjessaan vielä enemmän englantia.Ja nyt tullaan arkaan asiaan.Miten motivoin lapsen lukemaan ruotsia? Varsinkin, jos asun vaikka Kuopiossa tai Kajaanissa. Entä jos hän kuulee, että Ahvenanmaan kouluissa suomi ei ole pakollinen kieli?Pohjoismainen yhteys? Kas, kun ei Kalmarin unioni.Minusta ruotsin pitäisi olla koulussa vapaaehtoista. Kaikkeen ei ole aikaa.Nyt nousi monta persukorttia. Sanomalla näin joutuu äkkiä sijoitetuksi perussuomalaisten leiriin.Jos jonkin aineen on edelleen oltava koulussa pakollista, niin ainakin historian.Että ymmärtäisi, mitä maailmassa tapahtuu. Historia on tunnettava, jotta ei eläisi menneessä.Teen tämän nyt vielä selväksi: Pidän Ruotsista ja ruotsin kielestä, ja minusta on hauskaa yrittää puhua ruotsia. Hufvudstadsbladet on hyvä lehti, ja ruotsinkieliset tv-ohjelmat ovat mainioita. Suosittelen lämpimästi ruotsin opiskelua. Mutta maailma on muuttunut.Englanti on voittanut pelin. Unfortunately.Ilkka Malmberg HSPalstalla arvioidaan kotimaan ja maailman asioita, kosketusetäisyydeltä.


Viikonlopun vilinää.... - Kennel Kompiaisen - Vuodatus.net -\ntiistai, 5. helmikuu 2008\nMoneen pitää ehtiä.... :)\n"Käväisin" lauantaina Tuusulassa osallistumassa Gööttiyhdistyksen kasvattajapäivään ja samalla pidettiin jalostustoimikunnan kokous. Mikä käytännössä tarkoittaa sitä, että hyppäsin junaan perjantai-iltana puoliltaöin ja köröttelin Riihimäelle yöjunalla. Riksusta Oili nappasi mut aamulla kyytiin... Takaisin Riihimäelle päin meillä meinasi mennä vähän hilkulle, junan ovet oli jo lukossa kun pääsin laiturille, mutta onneksi konduktööri huomasi, että yritän päästä sisälle ja avasi ovet...... vähänkö sydän hakkasi kun pääsin junaan.... Juna oli sitten Oulussa puoli tuntia yli puolenyön....\nKasvattajapäivän ohjelma oli erittäin mielenkiintoinen. Päivi Vanhapelto puhui koirien sekä J175:sta että vähän muistakin silmäsairauksista. Marjo Hyvönen puolestaan puhui töpö-, kivesvika- ja kitalakihalkiotutkimuksista.\nSunnuntaiaamuna oli Karkin kanssa omat agilityharkat Active Dogin hallilla klo 7-8!! Harjoiteltiin sitä viime kerran välistävetoa (hidastetusti edelleen) ja nyt alkoi vähän itsellä hahmottua homman juju. Jees!! Otin myös puomia, Ata ja keppejä. Hihnassa. HUOM!!\nSunnuntaina päivällä oli sitten KASsin nätö. Ensimmäistä kertaa olinkin sitten vetämässä nätöjä.... Koiria oli kuusi, joista kaksi oli kääpiösnautseria, kaksi shelttiä, irlanninsetteri ja nahkacollie. Tiina-nätötäti oli Lillinsä kanssa nyt kehän puolella ja minä sain itse suunnitella tunnin koreografian. Vähänkö jänskätti, mutta kyllä se siitä sitten :). Välillä tekee kyllä hyvää katsoa asioita eri kantilta, välillä hihnan päästä, välillä sieltä pöydän viereltä. Opettavainen kokemus!\nEilen maanantaina oli vuorossa Karkin ohjatut tokot. Vuorossa oli luoksepäästävyys, paikallaolo, liikkeestä maahan ja luoksetulo. Ja sitten otin itsenäisesti seuraamista, liikkeestä seis ja hyppyä. Olen ihan älyttömän tyytyväinen siihen, miten harkat meni. Paikallaolossa koiria alkoi hillua molemmin puolin Karkkia ja se vaan katsoi mua eikä inahtanutkaan. Luoksepäästävyydessä se oli vähän sen näköinen, että olisi halunnut tervehtiä Elinaa lähemminkin, mutta ei onneksi noussut ylös. Liikkeestä maahan meni just eikä melkeen. Ja luoksetuloonkin saatiin vähän vauhtia lisää sillä, että Elina piti Karkkia ja minä lähdin eeltä. Ja toisella kerralla heitin pallon taaksepäin. Hyvä, tätä lisää!\nSeuraaminen ja liikkeestä seis meni ihan nappiin mutta hypyssä Karkki istahti aina heti kun pääsin sen viereen. Eli jätämme tästäkin liikkeestä vähäksi aikaa pois sivulle-käskyn ja lopetamme seisomiseen.\nMaija aloitti juoksun, joten siltä jää nyt ohjatut vähäksi aikaa. Todennäköisesti Karkki seuraa pian perässä, on se jo kohta kuukauden tehnyt sitä juoksua. Ensin se heitti turkin ja sitten alkoi se ihme nuuhaaminen ulkona. Se tekee ihan omat kuviot lenkeillä, häviää johonkin puskaan pitkäksi aikaa ja sitä saa sitten odotella. Puolen hehtaarin metsäänkin se onnistuu hukkumaan...\nLähettänyt: Kompiainen - 5.2.2008 klo 09.26


Ponille (ja muille) Kyytiä!: Päivitys!\nKesä meni. Siitä muistona pari kuvaa, Poffi ja Poni.\nTalvesta tuntuu tulevan märkä.\nPieni koiranpoikanen ei ole enää niin pieni, mutta pillastui ensilumesta täysin! Lupaan lisätä kuvia, koska kerrankin otin kameran mukaan, vaikka laatu onkin mitä vaan voi kuvitella kun yhdistää nakkisormet, 9kk seonneen borderin ja yön valon :)\nHenkilökohtaisella rintamallakin on vaikka mitä uutta. Ensi vuosi tulee olemaan elämäni ehkä jännittävin! Voi kun tekisi mieli jo kertoa kaikki! Mutta en halua ns. katkaista varsan selkää. Ja tämä EI OLE MIKÄÄN VIHJE! :D:D Varsa-asian kaikki jo varmasti tietävätkin ;)\nLähettänyt Iia klo 14.16


lomakodit – Ilkley Toy Museum, Ilkley: Talot ja muut | Vrbo\nLöydä sinulle sopivin paikka – Ilkley Toy Museum\nMissä voin yöpyä lähellä kohdetta Ilkley Toy Museum, Ilkley?\nVuonna 2020 tarjoamme ison valikoiman majoitustiloja lähellä kohdetta Ilkley Toy Museum: 1 044 lomakotia, joihin kuuluvat esim. Talot (163 kpl) ja Asunnot/huoneistot (248 kpl). Löydä upea loma-asunto pitkälle tai lyhyelle lomalle perheesi tai ystäviesi kera. Paras majoitus läheltä kohdetta Ilkley Toy Museum löytyy Vrbosta.\nVoinko vuokrata tämän loma-asuntotyypin läheltä kohdetta Ilkley Toy Museum: Talot?\nTietysti. Lähellä kohdetta Ilkley Toy Museum löytyvät Talot: 163 kpl Vrbon sivustolla. Muihin suosittuihin loma-asuntotyyppeihimme lähellä kohdetta Ilkley Toy Museum kuuluvat:\nMökit: 591 loma-asuntoa\nVoinko löytää loma-asunnon, johon kuuluu uima-allas, läheltä kohdetta Ilkley Toy Museum?\nKyllä, voit valita haluamasi loma-asunnon, johon kuuluu uima-allas. Valikoimistamme löytyy 9 loma-asuntoa, joihin kuuluu uima-allas ja jotka sijaitsevat lähellä kohdetta Ilkley Toy Museum. Pääset tarkastelemaan valikoimissamme olevia lomakoteja hakukentän avulla.\nVoinko varata loma-asunnon suoraan verkosta tai välittömästi läheltä kohdetta Ilkley Toy Museum?\nKyllä, Vrbon valikoimista löytyy 1 044 verkosta varattavissa olevaa ja 919 välittömästi varattavissa olevaa loma-asuntoa läheltä kohdetta Ilkley Toy Museum. Älä jää odottamaan! Käy tutustumassa valikoimissamme oleviin lomakoteihin hakukentän avulla ja valmistaudu matkallesi lähelle kohdetta Ilkley Toy Museum!\nTutustu kohteen Ilkley Toy Museum lähellä sijaitseviin alueisiin